Polovni Farmi transporteri oglasi za prodaju - Mascus Srbija\nNalazite se ovde: Mascus Srbija > Šumarstvo > Transporteri > Farmi\nTRAC 5000 (1)\nPolovna Farmi transporteri na prodaju\nPregledaj oglase polovnih Farmi transporteri oglasa na prodaju. Možete sortirati Farmi transporteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Farmi transporteri u odeljku Brendovi.\nFarmi EIGENBOUWBroj točkova: 4\nFarmi TRAC 5000Opšte stanje (1-5): 3, Motor: 3 Ne , Broj točkova: 8, Doseg: 800\nOvde je kompletna lista lista polovnih Farmi transporteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


“Obrazovanje za održivi razvoj UNESCO baštine“ za osnovce iz Kotora i Mostara – Portal Kotor\n“Obrazovanje za održivi…\n“Obrazovanje za održivi razvoj UNESCO baštine“ za osnovce iz Kotora i Mostara\nOpšti cilj projekta je bio doprinos realizaciji nacionalnih ciljeva u obrazovanja za održivi razvoj, kroz povezivanje mladih i sprovođenje neformalnog edukativnog programa o održivom razvoju, zaštiti životne sredine, prirodnim i kulturnim resursima i klimatskim promjenama za učenike/ce i nastavnike/ce u dvije obrazovne institucije na području opštine Kotor i grada Mostara.\nU okviru edukativnog programa, mladi iz Kotora i Mostara su u okviru obrađenih tema sproveli istraživanje svoje okoline, napravili izvještaje sa analizom stanja, preporukama i zaključcima, kako oni vide budući razvoj područja u kojem žive. Osim navedenih tema ,obrađena je i oblast nematerijalne kulturne baštine, u okviru koje su mladi iz projektnog regiona pripremili karnevalske maske koje su promovisali kroz performanse u Kotoru i Mostaru.\nNVO Eko Centar Delfin iz Kotora, u partnerstvu sa asocijacijom za ekonomski razvoj – REDAH iz Mostara i u saradnji sa OŠ „Veljko Drobnjaković“ iz Risna i OŠ Treća osnovna škola iz Mostara, te lokalnim upravama Opštine Kotor i Grada Mostara i lokalnim javnim emiterima iz Kotora i Mostara, uspješno je realizovala projekat „Obrazovanje za održivi razvoj UNESCO baštine“.\nProjekat je finansiran u okviru Zajedničkog regionalnog programa „Dijalog za budućnost: unaprijeđenje dijaloga i društvene kohezije“ između, Bosne i Hercegovine, Crne Gore i Republike Srbije“, koji provode UNDP, UNICEF i UNESCO, a finansira ga Fond UN-a za izgradnju mira (UN PBF).\nOd avgusta 2020. do marta 2021. u okviru projekta realizovane su aktivnosti koje se odnose na izradu i distribuciju informativno promotivnog materijala i sprovođenje neformalnog edukativnog programa za oko 950 direktnih korisnika (učenici i nastavnici u projektnim obrazovnim institucijama), tokom kojeg su experti iz različitih oblasti, upoznali mlade sa posebnostima, vrijednostima, benefitima i održivim upravljanjanjem zaštićenim područijima svjetske baštine ,projektnog regiona.


Softver „PetroMod“ za istraživanje nafte i gasa za NIS | Energetski portal Srbije\nSoftver „PetroMod“ za istraživanje nafte i gasa za NIS\n„Naftna industrija Srbije“ izdala je saopštenje u kojem se navodi da je u okviru programa za tehnološki razvoj procesa za istraživanje nafte i gasa otpočela proces nabavke softvera koji će unaprediti istraživanje nafte i gasa u Panonskom basenu.\nSoftver „PetroMod“ biće nabavljen od kompanije „Schlumberger“, a vrednost investicije iznosi preko pola miliona evra. Ovo je vrhunski softver za numeričko modelovanje basena, a prvu komercijalnu primenu na Balkanskom poluostrvu imaće u Naučno tehnološkom centru NIS-a navodi se u saopštenju ove kompanije.\nRukovodilac službe regionalne geologije u Naučno-tehnološkom centru NIS-a gospodin dr Ivan Dulić izjavio je da ovaj projekat predstavlja strateški projekat prvog reda koji će rezultate naftno-geoloških istraživanja učiniti uspešnijim i efikasno će obezbediti povećanje resursne baze kompanije.\nSoftver „PetroMod“ nabavljen je u okviru projekta „Studija regionalnog geološkog modela i ocena perspektivnosti na naftu i gas Panonskog basena“ čiji je cilj da se na osnovu istraživanja, analize i interpretacije prikupljenih geoloških podataka obavi modelovanje Panonskog basena i izaberu najpovoljniji regioni za naftno-geološko istraživanje. U planu je da realizacija ovog projekta traje dve godine.\nStudija regionalnog geološkog modela i ocena perspektivnosti na naftu i gas Panonskog basena


10-12-2019 15:19 Ratni izveštaji Sirija / Irak Izdvojeno Svet Planeta\nRatni helikopteri Sirijske arapske armije (SAA) tokom dana žestoko su bombardovali položaje džihadista na severoistoku Latakije.\nSAA je helikopterima gađala neprijateljska uporišta (Foto: Jutjub)\nKako prenose lokalni mediji, prenosi da u ovim napadima SAA nije koristila avione zbog lošeg vremena, već samo helikoptere.\nNapadi na položaje džihadista traju tokom celog dana, a glavna meta je glavno uporište terorista grad Kabani i njegova okolina. Navodi se da je ova akcija odgovor na napade džihadista, koji su prethodnih dana raketirali položaje SAA.\nJedan vojni izvor je preneo da sirijski helikopteri bombarduju skrovišta i tunele terorističkih grupa koje predvode pripadnici Hadžata Tahrira al-Šama i njegovih saveznika. DŽihadistički pobunjenici se kriju u ovim tunelima i skrovištima u Kabaniju i okolini.\nPrema poslednjim informacija, ova akcija je dala dobre rezultate, pošto je uništen veliki broj neprijateljskih uporišta, a među džihadistima ima veliki broj poginulih i ranjenih.\nTakođe, navodi se da SAA očekuje da se poboljšaju vremenski uslovi da bi mogli sirijski i ruski lovci da krenu u akciju i da nastave vazdušne udare po džihadistima.\nSAA već mesecima neuspešno pokušava da zauzme Kabani, koji je glavno uporište teroristima u ovom području. Vojni izvor je preneo da se očekuje da vazdušni udari oslabe neprijateljsku odbranu da bi SAA mogla da krene u kopnenu ofanzivu.\nPročitajte OVDE ko pomaže džihadistima da napadaju rusku vojnu bazu Hmejmijm.


Blinken: Postignut napredak u konsolidovanju prekida vatre u Gazi\nBeta 26. maja 2021. 22:30\nDržavni sekretar SAD Entoni Blinken okončao je večeras dvodnevnu posetu Bliskom istoku, čiji je cilj bio da doprinese konsolidovanju prekida vatre izmedju Izraela i palestinskog Hamasa, obezbedivši važnu diplomatsku podršku i obećanja o finansijskoj pomoći arapskih saveznika ratom razorenom pojasu Gaze.\nOn medjutim nije mnogo postigao u rešavanju komplikovanjih nesporazuma izmedju Izraela i Palestinaca, a pre svega smanjenju napetosti kod svetilišta u Jerusalimu koja je i dovela do najnovijeg rata.\nBlinken je posle razgovora u Izraelu, na Zapadnoj obali, u Egiptu i Jordanu rekao da je obnova mirovnih pregovora i dalje daleko, ali da je postignut mnogo skromniji cilj učvršćivanja prekida vatre i dogovor o obnovi Gaze.\n„Mi vidimo prekid vatre, ne kao kraj, već kao početak nečeg na čemu možemo da gradimo“, rekao je Blinken u jordanskoj prestonici Amanu, gde se sastao sa kraljem Abdulahom Drugim.\nOn je objasnio da će prioritet biti da se sagledaju preke potrebe dva miliona stanovnika Gaze i da se onda „stvore bolji uslovi“ kako bi se krenulo napred.\nŠef diplomatije SAD se prethodno u Egiptu koji je posredovao u postizanju prekida vatre, sastao s predsednikom Abdelom Fatahom el Sisijem, a dan ranije je odvojeno razgovarao s izraelskim i palestinskim liderima u Jerusalimu i na Zapadnoj obali.\nNajavio je da će SAD predvoditi medjunarodne napore da se obnovi Gaza od šete nastale tokom 11 dana rata, ali pod uslovom da se osigura da pomoć ne stigne u ruke Hamasa koji ne priznaje postojanje Izraela.\nBlinken pokušava da podrži rivala Hamasa, medjunarodnu priznatu Palestinsku upravu predsednika Mahmuda Abasa.\nNa kraju turneje Blinken je ocenio da će za obnovu pojasa Gaze biti potrebna saradnja svih glavnih faktora, te da je neophodno da sve strane izbegavaju poteze koji mogu da vode u nasilje.


Problemi vojnih penzionera u Srbiji | TV KANAL 9 NOVI SAD\nEvropska nedelja borbe protiv raka grlića materice\nPodrška studentima iz Republike Srpske\nOdbornici potvrdili: Februarska nagrada Joland Korori\nO KiM potrebna razmena mišljenja bez nasilja\nDJB: Opozicija ne želi manji cenzus\nU ponedeljak nova sednica Skupštine Srbije\nNaslovna EMISIJE Problemi vojnih penzionera u Srbiji\nProblemi vojnih penzionera u Srbiji\nVIDEO K9: Na godišnjoj skupštini Udruženja vojnih penzionera održanoj u Domu vojske u Novom Sadu glavna tema bilo je usklađivanje vojnih penzija za 11,06% u skladu sa zaključcima Vlade Republike Srbije. Međutim, veliki problem vojnih penzionera jesu i loši uslovi stanovanja.\nVojnim penzionerima je 30. oktobra prošle godine priznato pravo na vanredno povećanje penzija od 11,06 odsto i ukupan dug od 1. januara 2008.\nVojni penzioneri ističu da je sporno pitanje vrednosti boda i da se čeka odluka Ustavnog suda. Naime oni smatraju da je na nezakonit način regulisano vanredno usklađivanje vojnih penzija od 1. januara 2008. godine.\n“Ova odluka je, praktično, zaključcima Vlade na neki način realizovana. Nama sad jedino ostaje sporno pitanje vrednosti boda. Mi mislimo da će odluka Ustavnog suda, ako bude dosledna kao i do sada, a Ustavni sud je već doneo dve odluke u korist vojnih penzionera, gde po svim odlukama nas potpuno izjednačuje sa civilnim penzionerima, bez primene bilo kakve diskriminacije, te očekujemo da i naredna odluka bude u našu korist, odnosno da bude bod 9,4. Ako ne bude, Udruženje će nastaviti, verovatno će se ići na traženje pravde pred Međunarodnim sudom pravde”, rekao je Milorad Orelj, predsednik Glavnog odbora Udruženja vojnih penzionera.\nOrelj je istakao i da je Udruženje vojnih penzionera ostvarilo saradnju sa filijalom Novi Sad i da je počela realizacija zaključaka Vlade, pre svega kod donošenja rešenja o vansudskim poravnanjima za dugovanja prema vojnim penzionerima.\nDo sada na teritoriji grada potpisano je negde oko 1.500 vansudskih poravnanja, a preko 2.000 je podnelo zahteve koji treba da se realizuju do 25. decembra.\nNa dnevnom redu sednice bilo je i pitanje stanova vojnih penzionera. Većina njih, kako je rečeno, stanuju kao podstanari, a 131 porodica u Novom Sadu stanuje u vojnim objektima ili kasarnama u izuzetno lošim životnim uslovima.\n“Pored toga su izloženi i plaćanju velikih komunalnih usluga koje je od pre nekoliko godina Vojska prebacila na teret samih vojnih penzionera, odnosno korisnika tih smeštaja”, naveo je Orelj.\nOrelj je istakao da Glavni odbor ovog Udruženja pokreće stalne inicijative da se što pre reši pitanje smeštaja i komunalnih usluga. Zaključci sednice predstavljaju ujedno i njihov plan aktivnosti za narednu godinu i biće prosleđeni Glavnom odboru, rekao je Orelj.\nPrethodni tekstSkupština odobrila ugovor sa Lear-om\nSledeći tekstU Svetsku trgovinsku organizaciju bez bojazni od GMO


Leštani /Nakon eksplozije u fabrici raketnog goriva kod Beograda oštećeno 70 kuća / Radio Sarajevo\nFoto: Fonet/Nakon eksplozije u Leštanima\nLeštani / Nakon eksplozije u fabrici raketnog goriva kod Beograda oštećeno 70 kuća\n24. 11. 2021. u 09:44:00 Radiosarajevo.ba\nU nesreći koja se jučer u popodnevnim satima dogodila u prigradskom beogradskom naselju Leštani u Srbiji, tačnije u firmi "Ede pro" koja se bavi proizvodnjom dijelova za rakete, turbomotora raketa i goriva, nastradala su dva radnika, a njih 16 je povrijeđeno.\nDanas je zamjenik gradonačelnika Beograda Goran Vesić u posjeti ovom mjestu, rekao da je od posljedice eksplozije u fabrici "Ede pro", oštećeno 70 kuća. Jutro poslije eksplozije u Leštanima prilaz fabrici je i dalje zabranjen, dok su građani noć proveli u strahu od novih eksplozija.\nVesić, koji je jutros obišao Leštane i razgovarao sa mještanima i rukovodstvom opštine Grocka, rekao je za RTS da je formirana komsija koja će utvrditi visinu štete.\nLeštani / Eksplozija u fabrici raketnog goriva kod Beograda\n"Oštećeno je, prema prvim procjenama, manje ili više, 70 kuća, a nijedna od njih nije oštećena tako da u njoj ne može da se stanuje", rekao je on.\nNaveo je da jedna kuća "ima malo veće kratere, veličine od oko jednog metra na krovu", te dodao da će njena sanacija početi već danas, kao i da će jednokratna pomoć porodicama nastradalih biti isplaćena.\nU fabrici dežuraju dvije vatrogasne ekipe, ali novih detonacija nije bilo.\nUzrok eksplozije nije još poznat, a RTS prenosi da je nastavljena pretraga terena.\nFoto: Fonet: Nakon eksplozije u Leštanima\nTagovi: Beograd eksplozija\n! / Eksplozija u Srbiji se desila u magacinu sa 500 raketa, dronom se traže povrijeđeni


Zorana Maihajlović: Želimo jednu carinsku ispostavu sa svim susednim zemljama – Balkanekspresrb.rs\nPotpredsednica Mihajlović navela je da je sa grčkom delegacijom bilo reči i o projektu modernizacije pruge do luke Pirej, što će skratiti vreme putovanja od Beograda do Soluna sa trenutnih 49 na 26 do 27,5 časova. Ona je pomenula i da se sa kineskim partnerima intenzivno radi na modernizaciji pruge Beograd–Budimpešta\nPOTPREDSEDNICA Vlade i ministarka građevinarstva, saobraćaja i infrastrukture, dr Zorana Mihajlović, izjavila je danas da Vlada Srbije sa susednim zemljama intenzivno radi na uspostavljanju jedne carinske ispostave, kako bi se ubrzao transport robe i kako bi Srbija, kao tranzitna zemlja, iskoristila svoj položaj.\n„Za nas tranzit znači ogroman novac, a Srbija jeste tranzitna zemlja i najkraći put ka Zapadnoj Evropi. Trebalo bi da se potrudimo da teretna vozila biraju Koridor 10 preko Srbije, umesto Koridora 4 preko Bugarske i Rumunije“, rekla je Mihajlovićeva.\nVozila koja trenutno prolaze kroz Srbiju na granici prolaze dve carinske kontrole, dok Vlada radi na tome da se uspostavi jedna – zajednička, što će ubrzati prolazak vozila, koja se, recimo, na granici s Mađarskom zadržavaju i po nekoliko sati.\nOna je rekla da se na zajedničkom graničnom prelazu već radi u okviru projekta izgradnje mosta Ljubovija – Bratunac, a da je o tome bilo reči i juče prilikom posete grčkog premijera Aleksisa Ciprasa Srbiji.\nPotpredsednica Mihajlović navela je da je sa grčkom delegacijom bilo reči i o projektu modernizacije pruge do luke Pirej, što će skratiti vreme putovanja od Beograda do Soluna sa trenutnih 49 na 26 do 27,5 časova. Ona je pomenula i da se sa kineskim partnerima intenzivno radi na modernizaciji pruge Beograd–Budimpešta.\nMihajlovićeva je rekla da će železnički Koridor 10 u Srbiji biti završen za dve do dve i po godine, dodajući da za oko 150 kilometara pruga tek treba da bude ugovorena modernizacija, te da će njima vozovi moći da se kreću brzinama od 100 do 150 km na sat.\nPotpredsednica Vlade rekla je da se nadzire i kraj radova na drumskom Koridoru 10, te da očekuje da će on biti gotov već ove godine.\nZbog deonica na kojima radi grčka kompanija “Aktor”, a na kojima je došlo do produžetka roka za završetak radova, Ministarstvo će do 8. februara razmotriti novi predlog dinamičkog plana te firme koji je juče predstavio predsednik “Aktora” Dimitrios Kutras. Ona je navela da je predlog Ministarstva da se, ako treba, uključi i dodatna kompanija kako bi se posao završio, a kraj radova očekuje u ovoj godini.\nPovodom današnjeg sastanka sa pokrajinskim premijerom Igorom Mirovićem, Mihajlovićeva je rekla da će danas biti reči o infrastrukturnim projektima, ali i o tome ko će biti nadležan za održavanje puteva u Vojvodini.(Press MGSI)♦


RTS :: Obradović: Veliko poštovanje za ekipu Studentskog centra\nKošarka Obradović: Veliko poštovanje za ekipu Studentskog centra\npetak, 14. jan 2022, 13:51 -> 14:10\nKošarkaši Partizana igraju protiv ekipe Studentskog centra u subotu u Podgorici utakmicu 16. kola ABA lige. Trener crno-belih Željko Obradović je pred meč istakao da je dobro što se meč uopšte igra i da će njegov tim pružiti maksimum na gostovanju.\nMeč Studentskog centra i Partizana biće jedini meč koji će se igrati tokom vikenda jer su svi drugi mečevi otkazani zbog trenutne epidemiološke situacije što je Željko Obradović posebno istakao.\n"Još jednom, dobro je da ćemo da igramo utakmicu. U ovoj situaciji kada se odlažu utakmice i u lokalnim prvenstvima po Evropi, za nas je dobro da nastavimo u tom ritmu u kome smo sada.", rekao je trener Partizana Željko Obradović.\nU prvom delu sezone, crno-beli su u Beogradu slavili sa ubedljivih 79:57, a Obradović se nada još jednom trijumfu u glavnom gradu Crne Gore.\n"Igraćemo, naravno sa velikim poštovanjem prema ekipi Studentskog centra, zato što su i ovde na utakmici koju smo igrali, i tokom cele lige, pokazali da mogu da igraju veoma dobro. Tako da će to zahtevati da odigramo ozbiljnu utakmicu i budemo koncentrisani od prvog do poslednjeg minuta", rekao je Obradovic za klupsku TV i dodao da će u timu biti isti igrači kao i protiv Trenta, uz nadu da će se ekipi priključiti Aleksa Avramović.\nUtakmica Studentskog centra i Partizana igra se u subotu od 19.00 časova u Hali "Morača" u Podgorici.


MEDIA DAILY: Associated Press planira automatizaciju proizvodnje do 2020. godine; Maraton za slobodu medija - FairpressHR\nMEDIA DAILY: Associated Press planira automatizaciju proizvodnje do 2020. godine; Maraton za slobodu medija\nAgencija Associated Press namjerava sasvim automatizirati pretvaranje sadržaja namijenjenog tiskanim izdanjima u sadržaj za emitiranje na televiziji i radiju. OBC Transeuropa, u suradnji s Vikimedijom Srbije i uz podršku Vikimedije Italije, organizirat će 21. studenog uređivački maraton Wiki4Media Freedom (Viki za slobodu medija) posvećen obogaćivanju sadržaja Wikipedije iz oblasti medijskih sloboda.\nAgencija Associated Press namjerava sasvim automatizirati pretvaranje sadržaja namijenjenog štampanim izdanjima u sadržaj za emitovanje na televiziji i radiju. Prilagođavanje izvještaja napisanih za štampane medije za objavljivanje na radiju i televiziji oduzima novinarima Associated Pressa oko 800 sati sedmično. Pored pisanja glavne priče, novinari moraju pripremiti različite verzije njenih sažetaka i uvoda, te pretvoriti priču u format za radio i televiziju, dovodeći do “noćne more od manuelnog rada”, prema riječima jednog od stratega kompanije.\nDa bi se proces skratio i oslobodilo vrijeme novinara, AP je počeo eksperimentisati sa automatizacijom određenih dijelova tog zamornog procesa, sa ciljem da do 2020. godine 80 posto produkcije sadržaja bude automatizirano. Kompanija, u partnerstvu sa tehnološkom firmom Matter Venues, posljednjih mjeseci radi na kreiranju sistema koji bi omogućio pretvaranje tekstova napisanih za štampano izdanje u format prilagođen radiju i televiziji. Alat koji prepoznaje elemente priče koje treba prilagoditi, još uvijek je u fazi testiranja, a novinarima se ukazuje na pravila koja trebaju pratiti da bi sistem funkcionisao.\nAP već primjenjuje automatizaciju u izvještavanju o sportskim događajima i izvještajima o poslovanju kompanija, te je proizvodnja takvih priča sada 10 puta veća nego kada su objavljivane samo priče koje su napisali reporteri. Prema procjenama predstavnika kompanije, novi sistem automatizacije trebao bi biti spreman za korištenje u narednih šest mjeseci.\nOBC Transeuropa, u saradnji sa Vikimedijom Srbije i uz podršku Vikimedije Italije, organizovaće 21. novembra uređivački maraton Wiki4Media Freedom (Viki za slobodu medija) posvećen obogaćivanju sadržaja Vikipedije iz oblasti medijskih sloboda. Maraton će se održati u prostorijama beogradskog Impact Hub-a (Makedonska 21) od 10 do 14 časova. Maraton Viki za slobodu medija ima za cilj podsticanje saradnje između aktivista za slobodu medija, novinara i dobrovoljaca koji uređuju Vikipediju, radi poboljšanja dostupnosti kvalitetnih sadržaja na temu slobode izražavanja i medijskog pluralizma, u okviru najveće slobodne internet enciklopedije. Događaj koji će okupiti aktiviste, novinare, medijske stručnjake i nekolicinu iskusnih vikipedijanaca, zamišljen je kao višečasovno kolektivno kreiranje članaka vezanih za neke od najaktuelnijih problema sa kojima se suočavaju medijski sistemi evropskih zemalja, kao što su transparentnost vlasništva nad medijima, koncetracija medija, pristup informacijama od javnog značaja i autocenzura.\nPosebna pažnja biće posvećena situaciji po pitanju medijskih sloboda u Srbiji i ostalim zemljama jugoistočne Evrope. Nakon kratkog uvodnog izlaganja, propraćenog tutorijalom o načinu kreiranja sadržaja na Vikipediji, uslediće višečasovna uređivačka aktivnost tokom koje će iskusni vikipedijanci zajedno sa ostalim učesnicima raditi na stvaranju novih članaka, proveravanju izvora i referenci, kao i dopunjavanju informacija koje nedostaju. Ovaj događ-\naj, koji se realizuje u okviru projekta European Centre for Press and Media Freedom, predstavlja nastavak inicijative koju je OBC Transeuropa pokrenuo prošle godine u saradnji sa Vikimedijom Italije, a u sklopu GLAM projekta, usmerenog ka dvosmernoj saradnji sa institucijama kulture zainteresovanim za saradnju sa Vikimedijom u širenju slobodnog znanja.\nČlanak autora Igora Košuta s N1 prenesen s NUNS-a\nPuno je poslednjih godina pretnji novinarima, a malo je slučajeva koji su dobili epilog. Više od godinu dana nakon što je direktor televizije N1 Jugoslav Ćosić podneo policiji krivične prijave zbog pretnji koje je na društvenim mrežama dobilo dvoje novinara naše kuće javno tužilaštvo juče je odgovorilo da je jedna od prijava odbačena. Punih 16 meseci Više javno tužilaštvo utvrđivalo je da li je pretnja preko Fejsbuka, pod punim imenom i prezimenom, ugrožavanje sigurnosti.\n“Doći ćeš u Srbiju, pi*ka ti materina”. Utvrdilo je na kraju da nema osnovane sumnje da je prijavljeni izvršio krivično delo, a novinar kojem je prećeno o tome je obavešten samo četiri dana nakon što je direktor N1 Jugoslav Ćosić na Tviteru napisao da tužilaštvo i policija ne odgovaraju na dva puta prijavljene pretnje.\nReakcija na drugu prijavu se, istina, još čeka, kao i odgovor na pitanje ko stoji iza poruke koja je pre mesec dana stigla na adresu veb redakcije N1. “Vi, ku*ve američke, što održavate ovu stranicu, čini su vlasnici najveći srpski dušmani i neprijatelji koji žele da unište vaš srpski narod, kad bude došlo plaćanje računa izdajnika prvi ćete osetiti osvetu pravih srba. Ja prvi imam želju da koljem takve ku*ve koje daju neprijatelju da ih ka*a zbog para, pi*kice od ljudi”.\nNovinara BIRN-a Slobodana Georgieva izostanak odgovora ne čudi, jer ih, podseća, i dalje čekaju i on, kao i još neki novinari te istraživačke mreže, novinari CINS-a i Nezavisnog udruženja novinara Vojvodine. “Pošto imamo istoriju ovde da su ljudi ubijani, samo zato što su novinari, ja mislim da svaka takva pretnja i prijava treba da se reši. Imali smo ovih dana situaciju da prate naše koleginice, letos je ista situacija bila sa našom koleginicom iz Novog Sada, ko može da vas prati… Imali smo situaciju da su Stevanu Dojčinviću objavljivane slike, znači očigledno ga je neko pratio”, kaže Georgiev.\nZa sporost u rešavanju slučajeva pretnji odgovoran je, smatra profesor Pravnog fakulteta Milan Škulić, Krivični zakonik. On tužiocu vezuje ruke, umesto da mu, kako kaže, daje potrebnu nezavisnost. “On trenutno vodi istragu na papiru formalno, a ništa ne može efikasno bez policije, s druge strane policija ništa ne može bez njega. Policija je sada prilično usporena jer za sve što radi mora da traži saglasnost tužioca. Tužilac radi kabinetski, nije dovoljno operativan, tako da je ovaj Zakonik napravio spoj koji je neverovatan – imamo istragu koja je i neefikasna i nepravična”, kaže Škulić.\nTeškoće u procesiuranje slučajeva pretnji su, upozoravaju u novinarskim udruženjima, samo jedna strana medalja. Druga, možda i važnija, je stvaranje drugačije klime u društvu. “Da se u onome što nazivamo javni diskurs stalno oglašavamo protiv toga, od Vlade i premijera, pa nadalje. Tako da svima postane jasno da je društvo odlučno protiv bilo kakvih pretnji”, navodi Dušan Janjić iz NUNS-a. A pretnje novinarima su, pokazuju i podaci NUNS-a, poslednjih godina učestalije. Zato je to udruženje, osim stalnih apela da se novinari ne etiketiraju, nedavno uspostavilo i kontakt sa tužilaštvom. A u saradnji sa njim bi, očekuju, mogli da budu rešeni i mnogi dosad nerešeni slučajevi.\nAgencijsko novinarstvo – kratka povijest


Republika Srpska – javne investicije u ovoj godini 240 miliona KM | Gradimo zajedno\nNaslovnaRegionRepublika Srpska - javne investicije u ovoj godini 240 miliona KM\nIzvor : www.istockphoto.com © bgblue\nRebalansom budžeta Republike Srpske za ovu godinu, u okviru budžetske potrošnje, za javne investicije ukupno je planirano 240 miliona KM, saopšteno je iz Ministarstva finansija.\nOdluka o izmeni dopuni odluke o prioritetnim projektima iz Programa javnih investicija sa raspodelom sredstava usvojena na jučerašnjoj sednici Vlade.\n– Poreskoj upravi Republike Srpske za fiskalizaciju odobreno je 37 miliona KM – navedeno je u saopštenju.\nIzvršenim dopunama, dodeljena su sredstva za projekat „Rehabilitacija magistralnog puta prvog reda MI-106 za dionice Gradiška – Nova Topola – Klašnice i izgradnju tri kružna toka“, u ukupnom iznosu 12,1 milion KM.\nVlada Srpske je usvojila i informaciju o projektu unapređenja efikasnosti lokalnih usluga u BiH – PIPLS, ukupne vrednosti 3,4 miliona dolara.\nCilj projekta je pružanje podrške jedinicama lokalne samouprave u uspostavljanju sistema za strateško upravljanje javnom imovinom, te unapređenje upravljanja javnim finansijama sa fokusom racionalizacije javne potrošnje.\nTokom ove godine planirana je realizacija aktivnosti na osnovu prethodno sprovedenih analiza, te intenziviranje saradnje sa jedinicama lokalne samuprave.\nProjekat, uz podršku Ambasade Švedske i Programa UN za razvoj i saradnju sa Kancelarijom koordinatora za reformu javne uprave BiH, realizuju Ministarstvo finansija i Savez opština i gradova Republike Srpske, te Ministarstvo finansija FBiH, Kancelarija za razvoj i evropske integracije Posavskog kantona i Savez opština i gradova FBiH.\nIz Ministarstva napominju da je Vlada usvojila i informaciju o aktivnostima na usaglašavanju zajedničkih zaključaka sa Ekonomskog i finansijskog dijaloga između Evropske unije, zapadnog Balkana i Turske.\nKoordinatori iz Republike Srpske su u periodu izrade Programa ekonomskih reformi BiH 2022 – 2024. godine blagovremeno dostavljali sve neophodne informacije, uz zahtev da se proces izrade vrši isključivo na način da Republika Srpska ostane jasno vidljiva u procesu i dokumentu, u skladu sa ustavnim ovlašćenjima i nadležnostima institucija Republike Srpske.\nZaključeno je da neophodno insistirati na punoj uključenosti u komunikaciji između Direkcije za ekonomsko planiranje i Evropske komisije s ciljem definisanja zajedničkih zaključaka, kao i usaglašavanju načina učešća i izlaganja na sastancima u okviru godišnjeg ciklusa odbora Ekonomskog i finansijskog dijaloga u Briselu.\nPrethodni tekstBauma 2022 – šta posetioci mogu da očekuju?\nSledeći tekstOtvorena deonica na obilaznici oko Beograda


Još 27 vozila za srpsku policiju iz nemačke donacije › Made-in-Germany.rs\nNajnovija donacija nemačke Savezne policije srpskom MUP-u, kojom je obuhvaćeno 27 vozila i uređaji za prepoznavanje falsifikovanih isprava, potvrda je dobre saradnje policija dve zemlje, pre svega na suzbijanju organizovanog kriminala i ilegalnih migracija.\nPrilikom potpisivanja sporazuma sa nemačkim ambasadorom Tomasom Šibom o primopredaji donacije, ministar unutrašnjih poslova Nebojša Stefanović je naveo da je tokom prošle godine u saradnji dve policije zaplenjeno 303 kilograma narkotika, pet laboratorija i deset kilograma amfetamina, kao i da je uhapšeno više ljudi koji su bili deo kriminalnih grupa.\nOn je objasnio da, pored donacija, srpska policija ima veliku pomoć i podršku policije nemačke i u ispunjavanju uslova iz oblasti bezbednosti, koje zahteva poglavlje 24 u procesu pretpristupnih pregovora za priključenje Evropskoj uniji, prenosi agencija Beta.\n– U oblasti bezbednosti imamo i više obuka za pripadnike policije, kao i donacija opreme za njihov efikasniji rad. Zahvaljujući i tome stopa kriminaliteta u Srbiji svake godine je sve manja, a srpska policija je prepoznata kao ozbiljan partner koji doprinosi bezbednosti ne samo u Srbiji već i u Evropi – istakao je Stefanović i najavio da se u ovoj godini mogu očekivati nove nemačke donacije za srpsku graničnu policiju.\nAmbasador Nemačke Tomas Šib je precizirao da vrednost donacije koja je uručena srpskoj policiji iznosi pola miliona eura i naglasio da saradnja policija dveju zemalja predstavlja veoma važan i značajan doprinos na putu Srbije ka EU.\n– Kako se Srbija, tako se i EU suočava sa velikim izazovima organizovanog kriminala i nelegalnih migracija, pa je važno da naše policije efikasno sarađuju, a važno je i da tu saradnju nastavimo i ubuduće – poručio je Šib i dodao da je od ukupnog broja vozila 17 namenjeno graničnoj policiji.


Odlični rezultati smederevskih veslača u Zagrebu – Semendria\nOdlični rezultati smederevskih veslača u Zagrebu\n16. april 2018. SPORT – Rezultati smederevskih veslača na međunarodnoj regati u Zagrebu najavljuju da sledi dobra godina za smederevsko veslanje.\nNajviše raduje odličan rezultat Aleksandra Filipovića u seniorskom skifu. On je prvog dana na memorijalnoj trci Slavka Matoca zauzeo odlično treće mesto iza hrvatskog reprezentativca Damira Martina, aktuelnog olimpijskog vicešampiona, na drugom i druga iz reprezentacije Srbije Marka Marjanovića koji je trijumfovao u ovoj trci. Potvrdu dobre forme na početku sezone Filipović je pokazao drugog dana kada je, takođe u skifu, osvojo zlatnu medalju sa najboljim vremenom u karijeri u ovoj disciplini. Ovim rezultatom i plasmanom, Filipović je izborio status seniorskog reprezentativca u 2018. godini u kojoj ga očekuju brojni nastupi na Svetskim kupovima ali i Evropsko i Svetsko prvenstvo u Glazgovu početkom avgusta i Svetski šampionat u Plovdivu sredinom septembra.\nDrugog dana regate u Zagrebu, koja je okupila blizu 600 veslača, bronzanu medalju za Veslački klub Smederevo osvojio je u kadetskom skifu Miroslav Jovanović, a juniore Marka Torbicu i Lazara Ristića desetinke su delile od bronze u juniorskom dubl skulu. Prvog dana regate, osim bronze Aleksandra Filipovića, vredno pomena je prvo mesto u B finalu, osnosno sedmo mesto u generalnom plasmanu kadetskog dvojca bez kormilara u sastavu Andrija Jevtić – Nikola Soldatović. Isti plasman u juniorskom skifu ostvario je Marko Torbica.\nU Beogradu će se 28. aprila održati prvo zvanično takmičenje u Srbiji u 2018. godini. na prvenstvu države u malim čamcima za što bolje plasmane nadmetaće se najbolji seniori i juniori. Dan kasnije, takođe na Adi Ciganliji, na programu je prva regata Kupa Srbije.\n« Deca spavala kada je ODJEKNULA EKSPLOZIJA, majka otkrila JEZIVU priču\nUvod u „Nušićeve dane“ »


Farmerke - Nedeljnik Vreme\n04. april 1994,\nU diskać su ležerno hodajući svratila dva cool mačora iz četrdeset i neke, u "levis" pakovanju. U startu, dve lepe devojke u "dizel" izdanju zapiljiše se u njih. Polaskani zurenjem i šokirani narodnjacima koji su prašili iz zvučnika, bili su u prilici samo da čuju prvu lepoticu kako kaže drugoj, buljeći u njih: "Sine, palimo! Došli su ‘Pletersi’!"\n"Možeš misliti kako im je bilo", reče mi prijateljica od koje saznadoh za "bliski susret" r’n’r oldtajmera i dece folka.\nU moje vreme uz "lee", "super rifle" i "levis" farmerke išle su "adidas" patike i indijske sandale, Leonard Koen, Pit Siger, Arlo Gatri, J.J. Cale i Tom Vejts, T-Shirt sa blesavim natpisima, inter–rail karte i vreće za spavanje, australijska proza Frenka Murhausa, filmovi a la "Jagode i krv", grčki hosteli (u kojima su farmerke služile umesto pidžame), prijatelji po celom svetu.


Joković istrčao 800m za 1:54,20 - Ozonpress :: internet portal\nTag: Joković. istrčao\nBogdan Joković je rezultatom 1:54,20 u trci na 800m overio vizu za Evropsko prvenstvo za mlađe juniore.\nNa tradicionalnom 22. međunarodnom atletskom mitingu koji je održan 1. maja u Baru nastupila su 3. takmičara Atletskog kluba „ČAAK“. Ove godine na mitingu je nastupilo 250 takmičara iz devet država.\nSa petnaestodnevnih reprezentativnih priprema koje su sprovedene na Zlatiboru, u Bar su došli Bogdan Joković i Nikola Vasić. Oba takmičara su nastupila u seniorskoj trci na 800m. Ove godine na 800m konkurencija je bila izuzetno jaka, pa je za pobedu bio potreban rezultat od 1:49,37 što je i novi rekord mitinga. Bogdan Joković je imao odličan nastup, trčao je 0,40 sekundi slabije od svog ličnog rekorda i zauzeo 4. mesto. Bogdan je, iako dosta mlađi od svojih „protivnika“, vodio veliku borbu do samog cilja, pa ga je od drugog mesta delilo 0,70 sekundi. Rezultatom 1:54,20 Bogdan je ispunio normu za prvo Evropsko prvenstvo za mlađe juniore koje se ove godine održava u Tbilisiju u Gruziji.\nBogdan Joković i trener Dragan Dukanac\nU istoj trci nastupio je Nikola Vasić koji je istrčao par stotinki slabije od svog ličnog rekorda.\nSprinter Stefan Simić je imao odličan nastup u trci na 200m osvojivši 2. mesto sa novim ličnim rekordom 22,71. sek.


Briljantan turistički marketing: Pozovi Šveđanina - Moja Firma\nPOČETNA Magazin Brending Briljantan turistički marketing: Pozovi Šveđanina\nPostoji broj telefona koji možeš da okreneš u bilo koje doba dana u noći i eventualno dobiješ nasumičnu osobu iz Švedske, radu za neobavezni razgovor.\nTuristička organizacija Švedske je osmislila ovaj inovatvni projekat sa namerom da probudi radoznalost sveta o svojoj zemlji i podstakne međunarodnu komunikaciju. Nazvali su ga “Švedski broj”, objavili putem različitih medijskih kanala i pozvali ljude da okrenu dati telefon. Povod za pokretanje ovog projekta bila je jedna posebna godišnjica – godine 1766, Švedska je postala prva država na svetu koja je uspostavila zakon koji zabranjuje cenzuru. Sada je opet prva na svetu, u uspostavljanju nacionalnog broja putem koga možete doći do svog švedskog sagovornika.\nAko pozovete +46 771 793 336 javiće vam se Šveđanin ili Šveđanka koja se prijavila da učestvuje u projektu, skidanjem aplikacije koja povezuje njihov broj telefona sa “švedskim brojem”. Pritom, vaš broj ostaje anoniman a cena ragovora se računa prema uobičajenoj tarifi za međunarodne pozive. Šansa da dva puta dobijete istu osobu je skoro nepostojeća, budući da je u projektu učestvovalo više od 32 hiljade Šveđana. Ja nisam pokušala, ali sam pronašla mnogo iskustava na intenetu – od onih koji su naleteli na sredovečnog muškarca punih usta, vatrenog obožavatelja Donalda Trampa, do devetnaestogodišnjeg Artura Soderlunda, budućeg učitelja koji živi na ostrvu Gotland, u sred Baltičkog mora. Momku sa ove strane žice je to bio prvi direktan kontakt sa Švedskom uopšte, tako da se razgovor brzo sveo na čuvene švedske ćufte i borbu sa strašnim, dugim noćima tokom zimskih meseci. Ne-šveđanin je takođe saznao i nešto više o najrazvijenijoj jednakosti polova na svetu, budući da je delo Čimamande Ngozi Adiči, “Svi bi trebalo da budu feministi”, deo osnovnog programa obrazovanja i udžbenik koji vam pada u ruke kada ste 15-16 godina stari. Onda su se okrenuli komentarisanju fike, nadaleko čuvene švedske verzije pauze za kafu. Ispostavlja se da se ove dve “pauze” razlikuju po jednoj značajnoj stavki – Fika je, za razliku od kafe, integralni deo tipičnog radnog dana. Sama reč “fika” je u isto vreme i glagol i imenica, i kada je malo bolje proučite – ona slavi sve dobre stvari u životu. Ne računa se kafa za poneti u kartonskoj čaši – fika znači zasesti, nasuti šoljicu kvalitetne kafe ili čaja, koju ste možda i poneli od kuće u termosu, grickati prigodno pecivo ili kolač uz to, podeliti razgovor i usporiti tempo.\nZa Artura je to bio deseti poziv istog dana, upućen od strane nepoznate, ljubopitljive osobe. Za Švedsku, bio je otprilike 10 000-ti, s obzirom na to da je za vreme trajanja projekta, odnosno 79 dana, primljeno 197 hiljada poziva, sa različith brojeva iz 190 zemalja. Prosečan razgovor je trajao dva i po minuta, a ljudi su najčeće pozivali iz Sjedinjenih Država, Velike Britanije i Holandije.\nOsim uspešnog podizanja svesti o Švedskoj, o njenoj kulturi i direktnoj vezi sa navikama, stavovima i razmišljanjem Šveđana, turistička organizacija je za inovativnu ideju nagrađena i “zlatnim lavom” na Kanskom festivalu kreativnosti. Ono što ju je učinilo briljantnom jesu dva faktora, oba primenljiva na bilo kakav projekat i rad na takozvanom brand awareness-u: prvi je njena jednostavnost, drugi – lični, ljudski pristup. Koliko god banalno zvučalo, kompanije imaju tendenciju da zaborave da su njihovi kupci, konzumenti, posmatrači njihovih rekama, njihova zajednica potrošača – ljudi. Društvene mreže su nam donele najbliži pristup tim ljudima ikada, ali je organizacija uspela da preskoči i taj korak i vrati se u nazad, do dobre stare telefonske žice.\nTako dolazimo do krajnjeg, ali i početnog lajt motiva kojim se Turistička organizacija Švedske vodila. “Želimo da promovišemo svoju kulturu, običaje, prirodu i način razmišljma. A za to imamo svoje ljude.”


Брига о уштеди воде и даље приоритетCare about saving water remains a priority\nBriga o uštedi vode i dalje prioritetCare about saving water remains a priority\nUz prisustvo funkcionera lokalne samouprave grada Požarevca i rukovodilaca pojedinih javnih preduzeća, u Skupštinskoj sali Gradskog zdanja, održana je prezentacija projekta koji ima cilj smanjenje gubitaka u vodovodnom sistemu grada. Sam projekat, koji je prezentovan velikom broju predstavnika komunalnih preduzeća iz čitave Srbije, započet je pre 5 godina. Iz budžeta je za ovaj projekat izdvojeno oko milion evra a deo novca je obezbeđen iz donacije EU koja je iznosila ukupno 3 miliona evra i namenjena je za revitalizaciju vodovodnog sistema grada Požarevca, izgradnju novog cevovoda i izdradnju novih rezervoara na vodoizvorištu Ključ.\n-Projekat je realizovan po etapama i sada smo došli do poslednje. Firma “Ehting” iz Beograda je privela radove kraju i mogu odgovorno da kažem da Požarevac ima najsavremeniji sistem detekcije gubitaka vode u cevovodu u Srbiji i apsolutno je jedinstven. Na ovoj prezentacij su prisutne moje kolege iz Beograda, Novog Sada i mnogih gradova koji žele da u budućnosti uvedu sistem kakav je i u Požarevcu kada je ova oblast u pitanju, kazao je Saša Valjarević, direktor JKP “Vodovod i Kanalizacija”.\nOn je još dodao da je rezultat instaliranja ovog sistema smanjenje gubitaka u mreži sa 60 na 40 procenata. Merači potrošnje su postavljeni na 24 mesta na gradskom vodovodu Požarevca. Već u prvim danima detektovana su mnoga curenja kao i nelegalni priključci u gradu. Kada je generalno gubitak v ode u pitanju tu prednjači strogi centar grada a u stopu ga prate naselja Busije i Zabela. Direktor Valjarević je neposredno pred početak prezentacije najavio da će grad u narednoj godini uložiti sredstva za zamenu azbestnih cevi.


Odgovornosti, ovlašćenja i komunikacija u ISO 9001 standardu | Tehnologija hrane\nEnciklopedija / Standardi / Odgovornosti, ovlašćenja i komunikacija u ISO 9001 standardu\nOdgovornosti, ovlašćenja i komunikacija u ISO 9001 standardu\nDa bi QMS efektivno funkcionisao, mora se upravljati načinom na koji se vodi. Ovo se postiže kroz:\nOdgovornosti i ovlašćenja, što obuhvata saopštavanje odgovornosti i ovlašćenja.\nPredstavnika rukovodstva koji igra ključnu ulogu u vođenju i organizaciji sistema.\nInterno komuniciranje, koje obuhvata potrebu da se upravlja komuniciranjem unutar organizacije.\nNajviše rukovodstvo mora osigurati da se odgovornosti i ovlašćenja definišu i saopšte u organizaciji.\nOdgovornost i ovlašćenja. Najviše rukovodstvo treba da obezbedi da svako u organizaciji zna šta se od njih očekuje (odgovornost), šta im je dozvoljeno (ovlašćenja) i u kakvom su odnosu ta odgovornost i ovlašćenja. Neophodno je obezbediti da svi zaposleni tačno znaju gde počinju i završavaju se njihova odgovornost i ovlašćenja, čime se sprečava konfuzija. Definisanje odgovornosti i ovlašćenja je najkritičniji zadatak za najviše rukovodstvo.\nOvlašćenja se sprovode naniže u okviru organizacije i dele se između potčinjenog osoblja, dok se odgovornost sprovodi naviše. Ovo znači da kada rukovodilac delegira ovlašćenje pojedincu za neki posao, on gubi pravo na donošenje odluka za taj segment, ali ostaje odgovoran za način na koji se ovo ovlašćenje koristi.\nSvaka odgovornost mora biti praćena ovlašćenjima. Pojedinac koji je dobio odgovornost za ostvarenje određenih rezultata mora da ima pravo (tj. ovlašćenje) da odluči kako će ti rezultati biti ostvareni, jer u protivnom, odgovornost za rezultate ostaje na onima koji upravljaju.\nU malim organizacijama, zbog malog broja zaposlenih, vrlo često postoji potreba da se planira ispomoć u obavljanju radnih zadataka, samim tim deoba odgovornosti i ovlašćenja. Najčešće, ovi planovi stupaju na snagu u slučaju odsustvovanja radnika ili vanrednih situacija.\nSaopštavanje. Svaki zaposleni mora da zna svoje odgovornosti i ovlašćenja. Ovo je najbolje uraditi u pisanom obliku.\nUkoliko se oceni da je potrebno da se detaljno opišu odgovornosti i ovlašćenja, opis posla (za pojedina ili sva radna mesta) ili jednostavna organizaciona šema bi mogla biti dovoljna.\nKao alternativa, odgovornosti i ovlašćenja mogu biti uključeni u procesna dokumenta ili dokumentovane procedure. Svi ostali načini, pogodni za datu organizaciju, su prihvatljivi, pod uslovom da su odgovornosti i ovlašćenja saopšteni, shvaćeni i prihvaćeni od strane onih na koje se odnose.\nOdgovornosti i ovlašćenja treba opisati u vidu aktivnosti dodeljenih nekom pojedincu koji mora da ih sprovede i odluka koje su ovlašćeni da donose. Opisi odgovornosti i ovlašćenja ne bi trebalo da ostave mesta za bilo kakve nejasnoće i protivrečnosti. Opisi ne bi trebalo da budu opširni i složeni. Važno je da opisi jasno odražavaju postojeću situaciju u organizaciji i da ostavljaju prostora za fleksibilnost.\nNajviše rukovodstvo mora da imenuje jednog člana rukovodstva organizacije koji, bez obzira na svoje druge odgovornosti, mora preuzeti odgovornost i ovlašćenje, koji obuhvataju:\nRukovodstvo mora da imenuje osobu iz rukovodstva koja će imati zaduženja i ovlašćenja u vezi QMS-a. Ova osoba može da paralelno obavlja i druge dužnosti, ali je neophodno da ima ovlašćenja u okviru date organizacije kako bi se obezbedilo da QMS funkcioniše na pravi način.\nOva osoba treba da bude menadžer u datoj organizaciji, nikako neko iz druge organizacije. U malim organizacijama najčešće je slučaj da vlasnik preuzme ovu ulogu.\na) obezbeđivanje procesa potrebnih za utvrđivanje, primenu i održavanje sistema menadžmenta kvalitetom;\nOsnovna dužnost predstavnika rukovodstva je da prati performanse QMS-a i uočava šanse za poboljšanja. U organizacijama koje se nalaze na više lokacija (imaju više pogona), moguće je naimenovati lokalne predstavnike rukovodstva, ali je od suštinske važnosti da isključivo jedna osoba ima odgovornost i ovlašćenja na nivou celokupne organizacije.\nb) izveštavanje najvišeg rukovodstva o delotvornosti sistema menadžmenta kvalitetom i o svim potrebama za poboljšavanjem i\nPredstavnik rukovodstva za kvalitet je veza između QMS-a i rukovodstva. Njegov je posao da informiše rukovodstvo o stanju sistema. Ukoliko vlasnik ne obavlja ovu dužnost lično potrebno ga je redovno informisati o stanju QMS-a.\nc) osiguravanje stvaranja svesti o zahtevima korisnika, na svim nivoima u organizaciji.\nPredstavnik rukovodstva je takođe odgovoran da obezbedi da oni koji treba da znaju šta korisnici žele, to zaista i saznaju. Ovo ne znači da predstavnik rukovodstva mora lično da informiše zaposlene, ali mora biti u toku sa razvojem događaja.\nNAPOMENA Odgovornost predstavnika rukovodstva može obuhvatiti i povezivanje sa eksternim stranama u vezi sa pitanjima koja se odnose na sistem menadžmenta kvalitetom.\nDa bi QMS funkcionisao efektivno neophodno je obezbediti dobru komunikaciju. Najaviše rukovodstvo organizacije treba da uspostavi proces koji će ohrabriti ljude da komuniciraju na svim nivoima, bez straha da će biti sankcionisani zbog saopštavanja “loših vesti“.\nNajviše rukovodstvo mora da osigura da se uspostave odgovarajući procesi komuniciranja unutar organizacije i da se ostvaruje komuniciranje koje se odnosi na efektivnost sistema menadžmenta kvalitetom.\nProcesi komuniciranja. Procesi komuniciranja obuhvataju osoblje koje prenosi informacije, same informacije, primaoce informacija i okruženje u kojem se one primaju. Medijum za komuniciranje, kao što je telefon, e-mail i video, je sredstvo za prenos informacija i čini deo procesa komuniciranja.\nOvaj zahtev se fokusira na procese, a ne na predmet komuniciranja. To znači da mora da postoji neki standardni proces koji se može koristiti za saopštavanje većine informacija.\nJednostavno rešenje moglo bi da bude da se identifikuju različite vrste informacija koje treba preneti i odgovarajući procesi koji će se koristiti. Prilikom izrade ovakvog spiska procesa, potrebno je uzeti u razmatranje primaoce informacija i njihovu lokaciju, uporedo sa hitnošću, osetljivošću, uticajem i trajnošću poruke.\nDa bi bio efektivan, proces komunikacije treba ljudima u organizaciji da omogući:\nda brzo prenose i primaju informacije i deluju u skladu sa njima,\nda grade međusobno poverenje,\nda prenose informacije o zadovoljstvu korisnika, performansama procesa,\nda identifikuju poslovne šanse,\nda identifikuju prilike za poboljšanje.\nInformacije treba da budu jasne i razumljive i prilagođene osobama kojima su namenjene.\nKomuniciranje koje se odnosi na efektivnost. Informacija o efektivnosti QMS-a, koja se utvrđuje preispitivanjem od strane rukovodstva, treba da bude saopštena zaposlenima. Neki od primera metoda komuniciranja su korišćenje oglasnih tabli, održavanje sastanaka, komuniciranje e-mailom, stavljanje informacija na sajtove itd.\nKomunikacija treba da bude dvosmerna. Informacije odozgo treba da iniciraju aktivnosti poboljšavanja. Informacije odozdo treba da iniciraju istraživanja i analize radi identifikovanja aktivnosti poboljšavanja. Treba obezbediti načine na koje zaposleni mogu da upozore rukovodstvo u vezi neefektivnosti QMS-a.


Da li je moguće da do 21. juna bude revakcinisano 50 odsto punoletnih građana Srbije?\nVakcinacija u tržnom centru Ušće\nPredstavnici države i Kriznog štaba najavili su da bi od 21. juna u Srbiji mogle da se organizuju masovne proslave i okupljanja ako se nastavi pad broja novozaraženih koronavirusom i ako bude 50 odsto vakcinisanog punoletnog stanovništva. Pitanje je, međutim, da li je moguće dostići taj procenat revakcinisanih u narednih pet nedelja, a nejasno je i koliko tačno građana treba da bude revakcinisano s obzirom na različite cifre koje se iznose u javnosti.\nPreminulo 15, novozaraženih 575\nU Srbiji je u poslednja 24 sata, do ponedeljka u 15 sati, registrovano 575 novih slučajeva zaraze koronavirusom, od 9.329 testiranih, a umrlo je 15 osoba.\nGlas Amerike je uputio pitanja nadležnoj E-upravi o tome koliko je tačno 50 odsto punoletnih revakcinisanih građana, koliko je potrebno dnevno vakcinacija da se obavi da bi se do 21.juna revakcinisalo dovoljno ljudi, kakvo je trentno interesovanje za vakcinaciju. Odgovore nismo dobili.\nPremijerka Ana Brnabić je u subotu u Žagubici izjavila da “smo na 42 odsto vakcinsanih, što je oko 2.270.000 ljudi”. Državni sekretar u Ministarstvu zdravlja Mirsad Đerlek je u nedelju izjavio da je cilj da se do kraja juna stigne do tri miliona revakcinisanih u Srbiji. Prema proceni Republičkog zavoda za statistiku iz 2019, Srbija ima ukupno oko 6,9 miliona stanovnika.\nNa zvaničnom sajtu vakcinacija.gov.rs stoji da je dato ukupno više od četiri miliona doza vakcina, a da je revakcinisano više od 1,7 miliona ljudi. Od e-uprave nismo dobili odgovor da li u statistiku ulaze i strani državljani koji vakcinu primaju u Srbiji.\nEpidemiološkinja Ivana Prokić iz udruženja Ujedinjeni protiv kovida za Glas Amerike podseća da se pod kolektivnim imunitetom podrazumeva da 75-80 odsto stanovništva, uključujući i decu, ima imunitet na virus. Sumnja, međutim, da će biti moguće u narednih pet nedelja ostvariti cilj od 50 odsto revakcinsanog punoletnog stanovništva s obzirom na dosadašnji tempo vakcinacije, koja je masovna od 19. januara.\n“Mi sada imamo, po ovom zvaničnom sajtu oko 1.750.000 revakcinisanih ljudii, a da imamo oko 4 milona ukupno vakcinacija, ja to razumem kao ukupno datih doza. Ako pomnožimo ove revakcinacije sa dva, onda nam ostaje oko 500 hiljada ljudi koji će se verovatno u narednom periodu revakcinisanti…Mi i dalje stojimo, ako četiri meseca traje vakcinacija, na nekih 430, 440 hiljada mesečno vakcinisanih. To je tempo u tom prvom periodu kada su ljudi jedva čekali da se vakcinišu, jedan deo populacije, svi su jurnuli, bile su gužve... Ono što sada vidimo je da interesovanje pada, da ne postoji promocija vakcinacije na pravi način, ali najviše vidimo da su ljudi jako zbunjeni”.\nU Srbiji 2.583 novozaražena, trećina studenata neodlučna oko vakcinacije\nDržava je vakcinu protiv Kovida 19 građanima učinila široko dostupnom: moguće je vakcinisati se u zdravstvenim ustanovama, tržnim centrima, mobilnim punktovima, bez zakazivanja. Da bi pospešila vakcinaciju, građanis u dobijali i vaučere za šoping u tržnim centrima vredne nekoliko hiljada dinara, a predsednik Srbije Aleksandar Vučić je najavio da će svi koji se revakcinišu do 31. maja dobiti 3.000 dinara od države. Potom je izjavio da se zbog toga broj vakcinsanih na dnevnom nivou utrostručio.\nIstraživanje NSPM iz januara 2021. pokazalo je da je trećina ispitanika bila neodlučna u vezi sa tim da li da primi vakcinu. Ivana Prokić kaže da je upravo najviše neodlučnih i zbunjenih i da njih treba uveriti u efikasnost vakcine, ali sumnja da se to postiže novcem.\nMože li novac da motiviše neodlučne da se vakcinišu?\n"Na primer, da se nisam vakcinisala, i razmišljam da li da se vakcinišem, bojim se, imam neku nedoumicu, bojim se vakcine, čula sam da izaziva sterilitet i druge gluposti, ja se bojim da se usudim da odem to da uradim. 3.000 dinara, jedan je život kojii imate i valjda je svakome strah od smrti i bolesti veći od bilo čega drugog. Ako se vi bojite da odete na vakcinu, 3.000 dinara neće da vas razuveri…Po meni, ta mera “evo vam pare da se vakcinišete” je malo kontraprodutkivna”.\nProduktivno bi, smatra, bilo da se organizuju seminari lekara na javnom servisu i da se radi sa mlađom populacijom koja ne želi da se vakciniše, kako bi se dostigao željeni obuhvat vakcinacije.\n"Odokativno" otvaranje 21. juna\nIvana Prokić napominje da, iako zvanično pada broj obolelih i pritisak na bolnice, i raste broj vakcinsanih, nije jasno na osnovu kojih parametara je odlučeno da se otvaranje desi baš 21. juna. I kaže da joj ta procena deluje “odokativno”.\nEpidemiološkinja Ivana Prokić o tome šta je potrebno da bi se "pobedila korona"\n“Otvaranje u smislu masovnih manifestacija bi po meni bilo suludo cele godine, vi to možete da uradite samo kada epidemija prestane, sve to tada izlažete ljude riziku...Vi da biste proglasili da se epidemija završila u potpunosti, da smo pobedili koronu, vi morate da imate nula novozaraženih dnevno 28 dana zaredom. Znači, ukoliko se to ne desi 28 dana zaredom. Ne možete da proglasite da je epidemija gotova. Da li mislite da će to u junu da se desi? Neće. Dok se to ne desi, mi ne možemo da se opuštamo, mislim kao država”.\nEpidemiološkinja zaključuje da se aktuelni talas koronavirusa “odužio” jer se preventivne mere ne poštuju, a da bi otvaranje svega značilo da situacija neće ići nabolje. Predlaže, zato, da se mere popuštaju postepeno.


DODIK: Lažne tvrdnje SDA o Godišnjem nacionalnom planu! | Happy BSC portal\nDODIK: Lažne tvrdnje SDA o Godišnjem nacionalnom planu!\nSrpski član Predsedništva BiH Milorad Dodik izjavio je danas da su lažne tvrdnje koje su iznete u saopštenju SDA da su on i lideri HDZ-a Dragan Čović i SDA Bakir Izetbegović potpisali sporazum u kojem se pominje godišnji nacionalni plan za članstvo u NATO (ANP) bilo u izvornom, bilo u modifikovanom obliku.\n- Pozivam i njih u SDA i sve druge da pažljivo pročitaju tačku 3 sporazuma i uvere se da takva formulacija tamo ne postoji. Mi smo spremni da sprovedemo sporazum koji smo potpisali, ali nismo spremni da sprovodimo ono što neko tumači da smo potpisali - rekao je Dodik za Srnu.\nSDA je ranije danas saopštila da je jedino rešenje za prevazilaženje trenutnog zastoja u procesu evroatlantskih integracija i formiranju Saveta ministara usvajanje modifikovanog godišnjeg nacionalnog programa, koji je zakonska obaveza i deo sporazuma koji su potpisali lideri SDA, HDZ-a i SNSD-a, kao i da će odbijanje dijaloga i kompromisnog rešenja imati negativne posledice za proces formiranja Saveta ministara, nastavak evroatlantskih integracija i ukupnu situaciju u BiH.


Golubović: Kvalitetna saradnja policije i ODT u Beranama\nPOŠTUJU SE UPUTSTVA I NALOZI\n„Tužioci se, takođe, pravovremeno obavještavaju o mjerama i radnjama koje policija preduzima u konkretnim predmetima“, kazala je Golubović\n18.09.2016. 11:05h Ažurirano: 18.09.2016. 11:05h\nSaradnja policije i Osnovnog državnog tužilaštva (ODT) u Beranama veoma je kvalitetna, a tome doprinose neposredni kontakti državnih tužilaca i policijskih službenika tokom rada na konkretnim predmetima, kazala je rukovodilac tog tužilaštva, Gorica Golubović.\nOna je agenciji MINA rekla da policija poštuje uputstva i naloge tužilaca kao i obavezu da blagovremeno i efikasno postupa u predmetu.\n„Tužioci se, takođe, pravovremeno obavještavaju o mjerama i radnjama koje policija preduzima u konkretnim predmetima“, kazala je Golubović.\nPrema njenim riječima, unaprjeđenju saradnje policije i tužilaštva doprinijela je i edukacija namijenjena tužiocima i službenicima policije.\nKomentarišući ocjene u Izvještaju Evropske komisije da saradnja između policije i tužilaštva u pretkrivičnim postupcima treba da se poboljša, Golubović je ocijenila da je ona zasnovana na pojedinačnim slučajevima.\n„Što se tiče saradnja ODT u Beranama sa policijom, ona je veoma kvalitetna, a tome doprinose neposredni kontakti državnih tužilaca i policijskih službenika tokom rada na konkretnim predmetima“, naglasila je Golubović.\nUpitana da li smatrate da je zadovoljovajuća saradnja tužilaštva i policije sa sudovima, ona je rekla da ne postoje problemi u komunikaciji ODT-a sa Osnovnim sudom u Beranama, jer svaka od institucija svoju dužnost mora obavljati u skladu sa Ustavom i Zakonom.\nGolubović je ocijenila da su ljudski kapaciteti u ODT-u u Beranama veoma dobri, dok su tehnički zadovoljavajući, ali ima i prostora za njihovo unaprjeđenje.\nKako je navela, tužioci tog ODT-a, kada su pozvani, redovno pohađaju seminare koji se odnose na unaprjeđenja kvaliteta njihovog rada u različitim segmentima.\nNa pitanje da li u složenim finansijskim i računarskim istragama tužioci i policija imaju dovoljno znanja da rasvijetle krivična djela, ona je rekla da bi se ono moglo unaprijediti organizovanjem zajedničkih obuka, koje bi se odnosile na praktičnu primjenu propisa u toj oblasti.\n„Smatram da bi bilo dobro ukoliko bi se određeni broj tužilaca specijalizovao u tim oblastima“, dodala je Golubović.\nOna je ocijenila da bi Udruženja tužilaca trebalo bi da ima više aktivnosti koji se tiču edukacije tužilaca.\n„A smatram da bi bilo dobro i da mjesečno ili kvartalno jedna od njihovih aktivnosti bude i izdavanje stručnog časopisa – biltena“, dodala je Golubović.\nNa pitanje da li tužioci treba više da istupaju u javnosti i na taj način približe svoj rad građanima, ona je kazala da svi mediji koji se obrate ODT-u u Beranama blagovremeno dobijaju odgovore na pitanja.\n„ODT je otvoreno prema medijima kao posrednicima između tužilaštva i javnosti koja ima pravo da zna i dobija istinitu, tačnu i blagovremenu informaciju“, kazala je Golubović.\nTo je, kako je navela, zajednički interes svih - tužilaštva, medija i javnosti.\n„Obaveza tužilaštva je da informisanjem javnosti ne ugrozi postupak, naročito u ranim fazama izviđaja i istrazi, shodno Ustavu Crne Gore, Zakonikom o krivičnom postupku, Zakonom o slobodnom ptistupu informacijama i Zakonom o zaštiti podataka o ličnosti“, dodala je Golubović.\nIntervju je dio projekta "Poboljšanje mogućnosti institucija koje se bave krivičnim pravom da bolje komuniciraju s građanima o svom radu“ koji agencija MINA realizuje u saradnji sa Građanskom alijansom, uz podršku Američke ambasade INL-programa.\nGorica GolubovićOsnovno državno tužilaštvo Beranepolicija BeraneBerane\n12:00 h\t189\n21.01. 20:12 h\t389\t133248\n21.01. 19:15 h\t223\t130343\t6\n21.01. 14:43 h\t435\t60717\n21.01. 18:16 h\t253\t59614\n21.01. 15:33 h\t409\t54033


Olimpijska baklja u petak stiže u Banjaluku | BL Portal\nOlimpijska baklja u petak stiže u Banjaluku\n31. Januara 2019. 14:37\nNajviši zvaninici Republike Srpske dočekaće sutra u Banjaluci olimpijsku baklju, koja je na putu ka Sarajevu, gdje će biti održan zimski Evropski omladinski olimpijski festival /EJOF 2019/, saopšteno je iz Ministarstva porodice, omladine i sporta Srpske.\nMinistar porodice, omladine i sporta Republike Srpske Sonja Davidović izrazila je zadovoljstvo što će Vlada Republike Srpske biti domaćin i dočekati olimpijsku baklju i izrazila uvjerenje da će Srpska pokazati da ima kapacitete da ovakvo takmičenje organizuje na najvišem nivou.\n“Vlada Republike Srpske je za EJOF 2019 izdvojila četiri miliona KM, od čega 2,5 miliona za infrastrukturu i 1,5 milion KM za organizacioni dio takmičenja. Borilišta su spremna, uslovi za održavanje takmičenja odlični i sigurna sam da će nam se sportisti koji dođu vratiti na sportske terene i kao turisti”, navela je Davidovićeva.\nDavidovićeva je naglasila da očekuje da će takmičenja proći u najboljem redu i da će brojni sportisti ponijeti najljepše uspomene sa ovog takmičenja, prenosi ATV portal.\nOlimpijska baklja u Banjaluku stiže sutra u 15.00 časova, gdje će je dočekati najviši zvaničnici Republike Srpske i BiH, na prijemu koji će tim povodom biti održan u zgradi Vlade Republike Srpske.\nStojan Vranješ se vratio u FK Borac\nObjavljena konačna rang-lista stipendista koji studiraju u inostranstvu


RIK: Glasački listići za parlamentarne izbore roze boje | Insajder\nRIK: Glasački listići za parlamentarne izbore roze boje\nIako i dalje nije poznato koliki će biti cenzus za izbore, RIK je na današnjoj sednici odlučio da će glasački listići na predstojećim parlamentarnim izborima u Srbiji biće roze, dok će kontrolni listić za proveru ispravnosti glasačke kutije biti tirkizne boje, saopštila je Republička izborna komisija nakon današnje sednice.\nČlanovi RIK-a potvrdili su i odluku iz Zaključka iz 2016. godine da za štampu izbornih listića bude zaduženo Javno preduzeće "Službeni glasnik" Beograd.\nPredsednik RIK-a Vladimir Dimitrijević se, kako je saopšteno na sajtu RIK; osvrnuo se na izrađeni Priručnik za obuku za rad u biračkim odborima, i naveo da predstavlja svojevrsni priručnik za edukaciju članova u vezi sa procedurom i to od primopredaje materijala do utvrđivanja izbornih rezultata.\nParlamentarni izbori u Srbiji trebalo bi da budu održani najkasnije 3. maja ove godine.


Milvoki baks Archives - Balkan Sport\nFoto: twitter.com/Giannis Antetokounmpo\nSudije promenile odluku: Herelov faul nad Janisom razbesneo navijače Milvokija (VIDEO)\nKošarkaši Milvoki Baksa savladali su ekipu Vašington Vizardsa, rezultatom 112:98. Pored ubedljive pobede aktuelnog šampiona, meč će ostati upamćen po brutalnom faulu Motreza Herela nad zvezdom Milvokija Janisom Adetokumbom. Grčki…\nFoto: twitter.com/Denver Nuggets\nJanis gledao Jokićevu magiju: Denver na krilima srpskog centra razmontirao šampiona (VIDEO)\nKošarkaši Denvera ubedljivo su savladali Milvoki Bakse na gostovanju, rezultatom 136:100. Najbolji pojedinac susreta bio je centar Nagetsa Nikola Jokić koji je posle serije fantastičnih partija ponovo flertovao sa tripl-dablom.…\nVečeras su u Medison skver gardenu igrači nastavili uzbudljiv NBA Božićni mataron. Aktuelni šampion najjače lige na svetu, Milvoki baksi, pobedili su Boston seltikse rezultatom 117:113. U neverovatnom meču prepunom…


Kalabuhov: Visoki predstavnik u BiH je relikt prošlosti\nTanjug 3. maja 2022. 23:03\nBANJALUKA – Ambasador Rusije u BiH Igor Kalabuhov ponovio je sinoć da je principijelni stav Rusije da se bez odgovarajuće rezolucije Saveta bezbednosti UN Kristijan Šmit ne može smatrati visokim predstavnikom, odnosno da, u smislu Dejtonskog sporazuma, nema nikakva ovlaštenja za vršenje svojih aktivnosti u BiH.\nKalabuhov ističe da je na tom planu nelegitimna Šmitova upotreba bonskih ovlaštenja i kada je reč o Zakonu o nepokretnoj imovini Republike Srpske.\n„Zadatak Kancelarije i `normalnog` visokog predstavnika jeste da pomaže političkim partijama i političarima u BiH da nalaze zajednička rešenja ovdašnjih problema, a ne da unosi dodatne momente destabilizacije kao što se dogodilo sa njegovim i određenim odlukama bivšeg visokog predstavnika (Valentina Incka)“, rekao je Kalabuhov za banjalučku Alternativnu tv.\nRuski diplomata je istakao da je stav Rusije da se završilo vreme postojanja Kancelarije visokog predstavnika, te da visoki predstavnik predstavlja relikt prošlosti u BiH.\nKalabuhov je rekao da se ova kancelarija vremenom pretvara, ne u instrument za rešavanje političkih pitanja, već za pogoršanje političke situacije.\n„Ona ne pomaže pomirenju u BiH. Dakle, smatramo da je neophodno ukinuti i zatvoriti Kancelariju visokog predstavnika. Ovde treba reći i da naše kolege iz EU smatraju da Kancelarija visokog predstavnika nije u skladu sa suverenitetom BiH, ali oni imaju drugačiji pogled na to kako ona treba da funkcioniše“, kaže Kalabuhov.\nPo mišljenju Rusije, naveo je, oni su prekršili postojeće uslove za imenovanje novog visokog predstavnika. „Zato polaze od nekih svojih shvatanja, ali mi smatramo da je prošlo vreme Kancelarije visokog predstavnika“, rekao je Kalabuhov.\nOn je dodao da je Rusija u tom smislu obustavila finansiranje Kancelarije visokog predstavnika u BiH i ponovio da kolege iz Saveta za provođenje mira (PIK) imaju nerealno viđenje toga koje zadatke treba rešavati u BiH.\nKalabuhov je izrazio žaljenje što se lekcije Drugog svetskog rata zaboravljaju, iskrivljuju, falsifikuju.\n„U pitanje se dovode sva ona postignuća čovečanstva posle Drugog svetskog rata, smisao i značenje organizacije UN. U pitanje se dovodi i samo međunarodno pravo koje se menja nekim pravilima diktiranim iz jednog centra“, rekao je.\nIstakao je da BiH nije na spisku zemalja koje se neprijateljski odnose prema Rusiji, te da se na nju ne odnose mere koje se primenjuju na neprijateljske države, a među kojima je odluka o prelasku trgovine gasom na rublje.\nKalabuhov ne očekuje da će SAD i druge članice NATO doneti odluku o direktnom vojnom kontaktu sa Rusijom, odnosno da se bore protiv Rusa u Ukrajini.\n„Međutim, u poslednje vreme vidimo realizaciju strategija usmerenih na borbu protiv Rusije preko marionetske Ukrajine i sve te odluke poput slanja oružja svedoče da SAD i njihovi sateliti žele poraz Rusije, te da su za front izabrali Ukrajinu“, kazao je Kalabuhov.\nO robožnjim ruskim zločinima u Buči i Kramatorsku ne govori celi svet, već oni sa Zapada koji žele zlo Rusiji i trude se da manipulišu javnim mnjenjem na tom planu, naveo je ambasador Rusije.\n„Rusija jasno zna šta je bilo u Buči i ko je priredio tu montiranu provokaciju. Ničeg sličnog nije bilo u periodu kada se na teritoriji Buče nalazila ruska vojska. O tome nije govorio ni gradonačelnik Buče, ni ljudi na javnim i društvenim mrežama“, naveo je Kalabuhov.\nOn je rekao da je nemoguće da Rusija bude izbačena iz Saveta bezbednosti UN, uprkos pojedinim pozivima na tom planu iz Ukrajine i sa Zapada.\nKada je reč o cenzurisanju ruskih medija, Kalabuhov je rekao da time padaju u vodu zapadne priče o objektivnom informisanju i alternativnim gledištima.


Naslovna Sport Ostali sportovi Stonoteniseri ubedljivi protiv BiH (VIDEO)\nBAČKA PALANKA: Stonoteniska reprezentacija Srbije četvrtom pobedom završila je prvu fazu kvalifikacija za Evropsko prvenstvo. U Bačkoj Palanci, sinoć je savladala Bosnu i Hercegovinu 3:0.\nDuel podmlađenih susedskih selekcija, bio je prilika da publika željna sportskih događaja, vidi na delu naslednike Aleksandra Karakaševića i Marka Jevtovića.\nNije bilo mnogo neizvesnosti u prva 2 meča u kojima su Dimitrije Levajac i Ilija Majstorović bez izgubljenog seta savladali Armina Aličića i Luku Matkovića. U trećem meču večeri, predsednik stonoteniskog saveza Srbije i još uvek naš najbolje rangirani igrač, Aleksandar Karakašević, uz niz atraktivnih poteza, bio je bolji od juniora Luke Mihailovića kojem je na startu meča pripao počasni set.\nNaši stonoteniseri sa prethodne 3 pobede u mečevima sa Engleskom i Bosnom i Hercegovinom i pre susreta poslednjeg kola, obezbedili su prvo mesto u prvoj fazi kvalifikacija za Evropsko prvenstvo.\nNa predstojećem žrebu imaće povlašćen položaj, a 2 najbolje selekcije iz novoformirane grupe, steći će pravo nastupa na šampionatu starog kontinenta u Francuskoj.\nkvalifikacije za Evropsko prvenstvo u stoni tenisu\nPrethodni tekstStogodišnjica od stvaranja Kraljevine Srba, Hrvata i Slovenaca (1)\nSledeći tekstBrašno sve skuplje


Rama: Ukrajinci ne bi trebalo da gaje mnogo iluzija - 23.06.2022, Sputnik Srbija\nRama: Ukrajinci ne bi trebalo da gaje mnogo iluzija\nPremijer Albanije Edi Rama rekao je danas, po dolasku na Samit EU-Zapadni Balkan, da je sramotno što je jedna zemlja NATO, Bugarska, "kidnapovala" dve druge... 23.06.2022, Sputnik Srbija\nRama je novinarima kazao da je ovo novi dan u Evropi, ali ne i u Bugarskoj.On je rekao da Albanija zna da na evropskom putu uvek ima neka Bugarska, ali da neće menjati svoj kurs, da će nastaviti da gradi Evropu u svom domu."Otvoreni Balkan" je realni odgovor na situaciju u kojoj put integracije nastavljamo jer nemamo alternative, dodao je on.Upitan da li treba Kosovo da se priključi "Otvorenom Balkanu", Rama je odgovorio da je ta incijativa otvorena za sve.Albanija, prema njegovim rečima, radi svoj deo posla, sprovodi reforme i nastaviće ne samo zato što to traži Brisel, već zato što to naša deca traže od nas.Na pitanje da li podržava status kandidata za Ukrajinu, Rama je podsetio da je Severna Makedonija 17 godina kandidat, Albanija osam, i da Ukrajinci ne bi trebalo da gaje mnogo iluzija, preneo je Tanjug.\nregion (šire), region – politika, edi rama\n09:51 23.06.2022 (Osveženo: 09:52 23.06.2022)\n© AP Photo / Olivier MatthysPremijer Albanije Edi Rama\nPremijer Albanije Edi Rama rekao je danas, po dolasku na Samit EU-Zapadni Balkan, da je sramotno što je jedna zemlja NATO, Bugarska, "kidnapovala" dve druge članice, Severnu Makedoniju i Albaniju, na njihovom evropskom putu. Na pitanje da li podržava status kandidata za Ukrajinu, Rama je rekao da Ukrajinci ne bi trebalo da gaje mnogo iluzija.\nRama je novinarima kazao da je ovo novi dan u Evropi, ali ne i u Bugarskoj.\nOn je rekao da Albanija zna da na evropskom putu uvek ima neka Bugarska, ali da neće menjati svoj kurs, da će nastaviti da gradi Evropu u svom domu.\n"Otvoreni Balkan" je realni odgovor na situaciju u kojoj put integracije nastavljamo jer nemamo alternative, dodao je on.\nUpitan da li treba Kosovo da se priključi "Otvorenom Balkanu", Rama je odgovorio da je ta incijativa otvorena za sve.\nAlbanija, prema njegovim rečima, radi svoj deo posla, sprovodi reforme i nastaviće ne samo zato što to traži Brisel, već zato što to naša deca traže od nas.\nNa pitanje da li podržava status kandidata za Ukrajinu, Rama je podsetio da je Severna Makedonija 17 godina kandidat, Albanija osam, i da Ukrajinci ne bi trebalo da gaje mnogo iluzija, preneo je Tanjug.


Sajam voda postao brend\nAktuelno / Štampa / Sajam voda postao brend\nObjavljeno 27.12.2012. na PKS\nDatum: 27.12.2012.Izvor: PKS\nU svim aktivnostima iz oblasti Udruženja komunalnih delatnosti Privredna komora Srbije se pokazala kao neophodna institucija\nUpravni odbor Udruženja vodovoda i kanalizacije Srbije, na sednici održanoj u Privrednoj komori Srbije, analizirao je i prihvatio izveštaj o radu Udruženja u godini koja je na izmaku, kao i program rada za 2013. godinu. Kako je ocenjeno Udruženje vodovoda i kanalizacije Srbije, bavilo se uvek aktuelnim problemima u ovoj oblasti, pravovremeno su analizirane zanimljive teme, dakle, sve je bilo prema ranije utvrdjenom planu, ali se uvek pravovremeno reagovalo i na ono što život nameće. Tako je ocenjeno da je, izmedju ostalih, veoma dobro organizovan stručni skup o na temu: Javno – privatno partnerstvo u javno – komunalnim preduzećima sa iskustvima iz Regiona, koji je održan u Nišu. Uspešno je organizovana i zajednička sednica Udruženja vodovoda i kanalizacije Srbije i Odbora Udruženja za komunalne delatnosti PKS, kao i niz drugih skupova koji su organizovani zajedno sa Udruženjem za tehnologiju voda i sanitarno inžinjerstvo koje je takodje sekcija Grupacije vodovoda i kanalizacije Udruženja za komunalne delatnosti Privredne komore Srbije.\nOvakav kontinuitet rada nastaviće se i u sledećoj godini, a Udruženje kao stručna asocijacija članica, čija je osnovna delatnost snabdevanje vodom i kanalisanje naselja kao i zaštita neophodnih vodnih resursa, ima programske ciljeve koji su definisani osnivačkim aktom Udruženja, zaključeno je na sednici. Tako je programom rada Udruženja definisana poslovna politika i plan razvoja za sledeću godinu. Na sednici je izmedju ostalog istaknuto, da se poslovna politika Udruženja temelji na razvojnoj politici članica (odnosno njihove delatnosti) i realnim mogućnostima Udruženja da se u složenim ekonomskim uslovima realizuju postavljeni ciljevi i programski zadaci. Posebno je bilo reči o formiranju i razvoju informativnog sistema u okviru Udruženja, razvoju tehničko – tehnološke oblasti, medjunarodnoj stručnoj saradnji i izdavačkoj delatnosti kao i učešću na sajamskim manifestacijama.\nUčestvujući u raspravi, sekretar Udruženja za komunalne delatnosti Privredne komore Srbije Branimir Ljumović predočio je šta novo i bitno za ovu delatnost donosi Zakon o javnim preduzećima. Pored toga, on je ukazao na činjenicu da je beogradski ,,Sajam voda“ postao brend. U svim ovim aktivnostima Privredna komora Srbije se pokazala kao neophodna institucija. Veoma je značajno što su baš naše aktivnosti dale pun doprinos zaustavljanju privatizacije vodovoda i kanalizacije u zemlji. To je pokazalao da dobro organizovani kroz jedinstveno delovanje možemo da se odupremo neprihvatljivim tendencijama.\nSavetnik u Udruženju komunalnih delatnosti Privredne komore Srbije Tatjana Ercegović – Petrić prisutne je upoznala sa radom medjunarodne federacije vodovoda i kanalizacija Evrope EUREAU u tekućoj godini. Zahvaljujući članstvu Privredne komore Srbije u EUREAU predstavnici vodovoda i kanalizacija Srbije direktno učestvuju u radu Komisija EUREAU i imaju pristup svim aktuelnim informacijama iz ove oblasti na evropskom nivou.


Proširuje se beogradski aerodrom: "Radovi vredni 60 miliona evra" | Ekonomija\nProširuje se beogradski aerodrom: "Radovi vredni 60 miliona evra" | Mondo Portal\nProširuje se beogradski aerodrom: "Radovi vredni 60 miliona evra" 0 Podeli Podeli na facebook Podeli na twitter Podeli na viber Pošalji na mail\n08.05.2020. / 13:11\nProširuje se beogradski aerodrom: "Radovi vredni 60 miliona evra"\nIzvor mondo.rs Izvor Tanjug 08.05.2020. / 13:11\nPotpredsednica vlade i ministarka građevinarstva, saobraćaja i infrastrukture Zorana Mihajlović obišla je danas radove na modernizaciji i proširenju beogradskog aerodroma "Nikola Tesla."\nOna je istakla da se trenutno realizuju projekti vredni 60 milona evra, što obuhvata i novi toranj za SMATS-a.\n"Koncesionar realizuje investicioni plan i vrednost radova na ovom gradilištu, kao i vrednost novog tornja koji se radi za SMATSA je 60 miliona evra", rekla je Mihajlović.\nOna je sa predstavnicima aerodroma obišla radove na dogradnji fingerskog hodnika C i izgradnji platforme E, čija je vednost oko pet milijardi dinara.\nMihajlović je tom prilikom istakla da je to početak novog putovanja za beogradski aerodrom, kao i da je ponosna što koncesionar realizuje dogovorene planove.\n"Važno je da kažemo i da je ovo gradilište radilo sve vreme vanrednog stanja, što je od velikog značaja za naš privredni razvoj i dane koji slede", rekla je ona.\nMihajlović je podelila još nekoliko dobrih vesti za građane Srbije.\nOna je izrazila zadovoljstvo jer niko od zaposlenih na beogradskom i niškom aerodromu nije oboleo od korona virusa, što pokazuje da su uprave vodile računa i pridržavale se mera.\n"Koncesionar će u narednih 20 godina uložiti više od 700 miliona evra samo u investicije na aerodromu Nikola Tesla. To je važno za naš vazdušni saobraćaj i za našu zemlju, jer znači razvoj našeg aerodroma", istakla je Mihajlović.\nMihajlović je rekla da će za oko 50 odsto biti povećan kapacitet aerodroma po pitanju broja gejtova i prihvata aviona, kada bude gotova nova terminalska zgrada.\nUpitana kada se mogu očekivati i letovi Er Srbije sa niškog aerodroma i kolika su tamo ulaganja, ona je rekla da su ulaganja u niški aerodrom 12 miliona evra, da će se raditi toranj i da proširiti putnički terminal.\n"Niški aerodroma je za nas jednako važan kao i beogradski aerodrom Nikola Tesla. Dokumentacija se radi i u toku ove godine očekujem da ćemo imati određene radove. Ssto se tiče letova, dogovaraćemo se.\nSve što sam rekla za beogradski aerodrom, da ćemo videti kakve će odluke doneti druge države, to se odnosi i za niški aerodrom, koji je spreman da već sutra počne letove, dakle dogavaraćemo se".\nMihajlović je dodala da svakako Er Srbija neće ukinuti nijedan svoj let koji je imala iz Niša.\n"Prepostavljam da ćemo u narednih mesec dana imati i letove iz Niša", dodala je Mihajlović.\nGeneralni direktor aerodorma "Nikola Tesla" Fransoa Berizo kazao je da je koncesionar Vansi veoma ponosan na dugoročno partnertstvo sa državom Srbijom, kao i da je njihov cilj da modernizuju beogradski aerodromi unaprede njegove usluge u svim segmentima.\nBerizo ističe da će biti povećani kapciteti aerodroma, da će radovi obuhvatiti terminalsku zgradu odnosno proširenje postojeće zgrade, da će biti povećan prostor za parking aviona i biti urađene poletno sletne staze.\n"Očekujemo da veliki radovi budu završeni u naredne tri godine. Danas smo na gradilištu za proširenje terminalske zgrade, što je jako važan korak za povećanje kapaciteta", rekao je Berizo.\nOn je kazao da će sa novom zgradom biti 11 gejtova više, tako da se kapaciteti gotovo dupliraju.\n"Površina će unutar zgrade biti šira, tako da će se udobnost putnika mnogo poboljšati", dodao je Berizo.\nKazao je da se radovi na modernizaciji i proširenju aerodroma "Nikola Tesla" od početka godine odvijaju bez većih prekida, kao da su se radovi izvodili i tokom vanrednog stanja uz poštovanje svih preporuka i bezbednosnih mera nadležnih.\n"U ovom trenutku veliki radovi teku na nekoliko lokacija, uključujući proširenje fingerskog hodnika C, što će povećati kapacitet aerodroma, koji će postati komforniji i funkcionalniji za putnike i aviokompanije. U toku su i radovi na proširenju platforme, kako bismo omogućili da se parkira veći broj aviona istovremeno".\nBarizo je naveo da je procenjena vrednost tih radova skoro pet milijardi dinara.


info24.rs - Putin uživa 80% podrške građana Rusije\nPutin uživa 80% podrške građana Rusije\nMeđutim, kako navodi AP, Kremlj je zabrinut zbog apatičnosti glasača, te se zbog toga Putin pojavljuje među građanima pokušavajući da dopre do njih širom države.\nAmerička agencija pratila je ruskog predsednika tokom njegove kampanje dok je putovao u Nižnji Tagil, gde se nalazi kompanija “Uralvagonzavod”, najveći proizvođač tenkova u svetu, koja takođe proizvodi vagone.\n“Potrebni su nam ljudi sa novim znanjima, svežim pristupima, ljudio koji su spremni na nove izazove”, rekao je Putin na forumu mladih radnika.\nUkazao je i na istoriju njegove porodice, navodeći da je i njegov otac radio u fabrici na izradi vagona i da je bio ponosan na svoj posao.\nNakon što je helikopterom stigao u Jekaterinburg, četvrti najveći grad u Rusiji i industrijsko središte, Putin je predsedavao sastanku sa visokim zvaničnicima čija je tema bila obuka industrijske radne snage, navodi agencija.\nTags: 80%, INFO 24, izbori, predsednik, Rusija, vladimir putin\nVulin: Mičel susretom s opozicijom dodatno pritiska Vučića


Beogradski dani inženjera – EBEC Beograd 2021\nDatum: 11. to 15. marta\nČetrnaestu godinu zaredom Udruženje studenata tehnike Evrope – Beograd organizuje projekat 'Beogradski dani inženjera – EBEC Beograd 2021'. Projekat se sastoji iz dva dela, takmičarskog i edukativnog.\nU okviru takmičarskog dela projekta biće održana lokalna runda Evropskog BEST inženjerskog takmičenja, a pobednici će dobiti priliku da se takmiče u regionalnoj i finalnoj rundi. Inače, takmičenje EBEC Beograd namenjeno je studentima tehničko-tehnoloških i prirodno-matematičkih fakulteta Univerziteta u Beogradu, timskog je karaktera i obuhvata dve kategorije: timski dizajn i studiju slučaja.\n20. oktobra u 18:30 Online\n21. oktobra u 11:00 Online\nOnlajn diskusija: Bezbedan sajt – bezbednija e-trgovina\n23. oktobra Beograd


POTRESAN SNIMAK Kad je doktor video sina POTPUNO SE SLOMIO: Nije smeo da ga zagrli jer se vratio iz epicentra zaraze (VIDEO)\nNeobičan emotivan snimak počeo je da kruži kineskim mrežama, a na snimku je prikazan susret oca i petogodišnjeg sina nakon dva meseca, koliko su zbog prirode posla oca, lekara, bili razdvojeni.\nSamo korak je delio Hou Sijuana, doktora koj je jedan od 137 lekara iz Vuhana, epicentra zaraze korona virusa, došao u svoj rodni kraj. Međutim taj korak nije smeo da napravi, jer je sada nužno da bude u samoizolaciji dalje od svoje porodice narednih 14 dana.\nVideo snimak uhvatio je momenat njegovog bliskog susreta sa sinom, nakon 55 dana intenzvne borbe sa virusom korona, a koliko je od svoje porodice ovaj lekar bio udaljen.\nMali dečak je pokušao da priđe svom ocu, dok ga je sugrađanin držao braneći mu to, svestan opasnosti kojoj se malo dete izlaže, a koje nije svesno sve zbog želje da zagrli svog oca, kojeg toliko dugo nije video.\nKineski lekar u suzama jer je prvi put video sina nakon dva meseca\nPomenuti lekar je deo prve grupe, medicinskih radnika, koji se nakon dugog odsustva vratio u svom domu u provinciju Ljaoing, na severoistoku Kine, prenosi "Dejli mejl".\nStanovnici ovog mesta sa cvećem u rukama i suzama u očima su dočekali heroje, medicinske radnike, koji su u malim autobusima, uz policijsku pratnju, došli svojim kućama.\nPovici dobrodišlice orili su se na mestu njihovog povratka, a ljudi su im vidno uzbuđeni mahali.\n- Čekali smo da se vrate, skoro dva sata, želela sam da ih ispoštujem i lično ih dočekam - navela je jedna građanka Ljaoinga, koja je svojim dolaskom želela da uveliča ovaj trenutak.\nOd mladih do starih, svi su oni sa velikim ponosom dočekali autobus koji je prevezao heroje, borce protiv korona virusa.\n- Izuzetno sam uzbuđen, došao sam da dočekam moju decu koja se vraćaju iz Vuhana - naveo je jedan 71-godišnji gospodin.\nTrenutni broj zaraženih u Kini iznosi 81.008 dok je broj onih koji su se od virusa oporavili 71.740, a broj onih koji su usled virusa preminuli je 3.255.


Dodik: Zavjetujemo se da ćemo braniti slobodu srpskog naroda - Trebevic.net\nSrpski član Predsjedništva BiH Milorad Dodik istakao je danas u Gradišci na obilježavanju 25 godine od stradanja i egzodusa srpskog naroda iz zapadne Slavonije, da su Srbi najveći stradalnici prošlog vijeka, te da akcija hrvatske vojske “Bljesak”nikada ne smije biti zaboravljena.\n– Zavjetujemo se da ćemo braniti slobodu srpskog naroda. Samo tamo gdje imamo državu moženo govortiti o očuvanju srpskog naroda – poručio je Dodik i dodao da je važno jačati Republiku Srpsku.\nOn je naglasio da ne smije biti zaboravljeno da su Srbi prilikom napuštanja vjekovnih ognjišta iz zapadne Slavonije bombardovani.\n– Geneza stradanja Srba na prostorima Hrvatske je od davnina, još kada je formirana Vojna krajina koja je trebala da brani Evropu i njene vrijednosti – podsjetio je Dodik.\nOn kaže da se Srbi obilježavajući važne datume, zavjetuju da će braniti slobodu i državu Republiku Srpsku, jednako kao što se brani Srbija.\n– Koncepti koji su nametnuti u BiH su najčešće antisrpski. Srbi su u BiH, braneći slobodu i ognjišta, željeli da imaju posebnu državu. Nažalost, od potpisivanja Dejtonskog mirovnog sporazuma su nam oduzimali vrijednosti predviđene ovim sporazumom, što je zaustavljeno – rekao je Dodik.\nNapomenuo je da predstavnici vlasti Republike Srpske nisu od onih koji će prihvatiti bilo kakve ponude i integracije kojima bi bila umanjena autonomija i državnost Republike.\nDodik je ponovio da su visoki predstavnici degradirali Republiku Srpsku i da je OHR neprijateljska organizacija Srpske i Srba.\n– Ovo okupljanje treba da nas ojača, ali i podsjeti da možemo vjerovati samo sebi, što znači Republici Srpskoj” -poručo je Dodik.


Duh Bžežinskog i dalje oblikuje geopolitiku Vašingtona - Globalizam - Politički procesi - Ceopom Istina\nAutor: Vilijam Endgal\nNaslovna / Globalizam Globalizam - Politički procesi / Duh Bžežinskog i dalje oblikuje geopolitiku Vašingtona\nKategorija: Globalizam - Politički procesi / Objavljeno: 16/05/2018, 19:20\nJedna od najizraženijih odlika zaista štrčećeg Trampovog predsednikovanja je to koliko razvoj njegove politike – kada raščistimo namerno postavljenu dimnu zavesu tvitova i skandala – precizno sledi osnovnu strategiju geopolitike Vašingtona postavljenu još 1992. Ovo je slučaj kod nedavne nesrećne i ilegalne unilaterne odluke da se napusti iranski nuklearni sporazum. Ovo je takođe slučaj i kod neumorne kampanje demonizacije Rusije u hladnoratovskom stilu i nametanja podmuklih novih sankcija. Isto je i kod promaljajućeg trgovinskog rata koji je Trampova administracija pokrenula protiv Narodne Republike Kine.\nSuprotno naširoko rasprostranjenom uverenju da su dela američkog predsednika Trampa impulsivna i nepredvidiva, verujem da je istina sasvim suprotna. Odgovor leži u strateškim geopolitičkim odlukama Trampove administracije, koje ne donosi sam predsednik, nego sila koja predstavlja permanentni establišment i poseduje stvarnu kontrolu; sila koju nekada nazivamo ,,dubokom državom“. Geopolitičke implikacije tih odluka u velikoj meri određuju kome će biti dozvoljeno da postane predsednik.\nPrva zvanična formulacija današnje spoljne politike Vašingtona došla je 1992. kada je Dik Čejni bio sekretar odbrane pod Bušom starijim. Sovjetski Savez se raspao, a Buš je trijumfalno Ameriku proglasio jedinom ,,supersilom“. Čejnijev zamenik, Pol Volfovic, bio je odgovoran za razvoj Smernica odbrambenog planiranja (Defense Planning Guidance) od 1994. do 1999. One su bile krajnje iskrene, a senator Ted Kenedi ih je kasnije opisao i kao imperijalističke. Necenzurisana Volfovicova doktrina je u jednom svom delu podrazumevala sledeće: ,,Naš prvi cilj je da sprečimo izranjanje novog rivala, bilo na teritoriji bivšeg Sovjetskog Saveza ili drugde… da sprečimo da bilo koja neprijateljska sila dominira regionom čiji bi resursi, pod konsolidovanom kontrolom, bili dovoljni za genezu globalne moći“. Pod Džordžom Bušom mlađim, Volfovicova doktrina se ponovo pojavila kao ,,Bušova doktrina“ nakon 2002, u uvodu u rat protiv Iraka, i to postavljajući unilateralnost i pribegavanje preventivnom ratu kao centralne delove američke politike.\nKako bih pojasnio svoj naslov, citiraću nekadašnjeg predsedničkog savetnika Zbignjeva Bžežinskog iz njegove knjige ,,Velika šahovska tabla: Američki primat i njegovi geostrateški imperativi“ objavljenoj 1997. godine kako bih objasnio Trampovu spoljnu i odbrambenu politiku. One su ništa drugo nego primena ideje Bžežinskog o „geopolitičkom izazovu“ i ideje o preventivnom ratu iz doktrine Buš-Volfovic, u kontekstu prilagođenom savremenom narastajućem otporu dominaciji Amerike kao jedine supersile.\nBžežinski je, naravno, bio arhitekta avganistanskog rata Džimija Kartera protiv sovjetske armije upotrebom mudžahedinskih islamističkih terorista koje su obučavale CIA, saudijska služba i pakistanski ISI. Godine 1997. napisao je da je ,,imperativ da se ne pojavi nijedan evroazijski konkurent, sposoban da dominira Evroazijom i tako baci rukavicu u lice Americi“. Potom je dodao: ,,Potencijalno najopasniji scenario bila bi ‘antihegemonistička’ koalicija koja bi bila ujedinjena ne ideologijom, nego zajedničkom nevoljom… velika koalicija Kine, Rusije, a možda i Irana… Sprečavanje ove pretnje… će zahtevati vođenje vešte geostrateške politike na zapadnim, istočnim i južnim perimetrima Evroazije istovremeno“.\nKada ovome dodamo poslednju Strategiju nacionalne bezbednosti Pentagona koja definiše Rusiju i Kinu kao najveće potencijalne pretnje američkoj hegemoniji, u kombinaciji sa rastućim vezama između Rusije, Kine i Irana od ukidanja sankcija 2015, koje se naročito ispoljavaju u Siriji, postaje jasno šta to Vašington radi. U pitanju je pohod svim silama da se slomi ono što ja nazivam ,,evroazijskim izazovom jedinom hegemonu“ – Rusiju, Kinu i Iran.\nKako je Bžežinski istakao, za američki cilj kontinuirane dominacije nije bitno što postoje etničke, verske i druge razlike između Rusije, Kine i Irana. Američka spoljna politika je od septembra 2001. sve jače primoravala ovaj trio na saradnju, uprkos njihovim razlikama, kako bi odbranili svoje nacionalne suverenitete.\nPogledajmo skorašnje događaje u svetlu upozorenja Bžežinskog o Evroaziji iz 1997. Vašington je stao uz Ujedinjeno Kraljevstvo u veštačkoj aferi trovanja Skripalja kojom je bez dokaza okrivljena Rusija. Lažni hemijski napad nadomak Damaska je potom korišćen kao povod za ilegalni američki raketni napad u kome su ignorisana sva pravila Povelje UN i međunarodnog prava. Retrospektivno gledano, to je više bio test moguće ruske reakcije. Bilo da američke tomahavk i druge rakete jesu ili nisu pogodile svoje ciljeve, presedan je postavljen za Izrael i druge američke saveznike da eskaliraju napade na Iran u Siriji.\nOnda su usledile dijabolične i obogaljujuće sankcije protiv ,,Putinovih oligarha“ poput Deripaske i njegovog Rusala koji je drugi najveći proizvođač aluminijuma u svetu. Vašington se čak i ne trudi da izmisli izgovore za nove sankcije. Kao razlog se navodi to da je ruska vlada umešana u ,,čitav niz malignih aktivnosti širom sveta“.\nNove sankcije kažnjavaju bilo koju zapadnu banku ili investitore sa akcijama u sankcionisanim ruskim kompanijama, bez obzira na to da li su ih kupili pre novih sankcija. To je novi oblik finansijskog rata američkog ministarstva finansija, smrtonosan koliko i oružani rat, ako ne i smrtonosniji. Razvio se u osvit 11. septembra i od tada je izbrušen kao razorno oružje ratovodstva koje se služi činjenicom da je pod ekonomskom globalizacijom svet po pitanju trgovine i valutnih rezervi centralnih banaka još uvek enormno zavisan od američkog dolara.\nIstovremeno dok Vašington podiže pritisak na Putinovu Rusiju povodom Sirije i Ukrajine, on pokreće i rani stadijum nečega što će očigledno postati razorni ekonomski rat protiv Kine, u čemu se trgovina koristi kao inicijalni okidač. Kako sam u prethodnom članku istakao, Vašington namerava da primora Kinu da odustane od svoje strategije kojom bi kineska ekonomija tokom naredne decenije ostvarila vodeći status proizvođača visokih tehnologija. Strategija se zove ,,Kina 2025“ i nalazi se u srcu Si Đinpingove strateške agende i njegove inicijative ,,Pojas i put“, odnosno ekonomskog projekta Put svile.\nPrvi nagoveštaj toga kako Vašington planira da suzbije nastojanje Kine da postane svetski lider u visokim tehnologijama je tretman vodećih kineskih telekomunikacionih firmi ZTE i Huavej – glavnih konkurenata ,,Epla“. Vašington je ZTE stavio pod sankcije od aprila zbog navodne prodaje telekomunikacione opreme Iranu. Američkim snabdevačima je zabranjeno da pružaju esencijalne komponente ovoj kineskoj tehnološkoj kompaniji. Sama kompanija je privremeno ugasila poslovanje u pokušaju da se izbori za odštetu od SAD.\nKonačno, nakon glasnih protesta Nemačke, Francuske i drugih zemalja EU, Tramp je unilateralno pocepao iranski nuklearni sporazum. Očigledno, cilj je da se ponovo nametnu obogaljujuće sankcije protiv Irana, odnosno da se prekine slabašni progres koji je otpočeo od 2015. Činjenica da EU odbija da prekrši svoj sporazum sa Iranom će na kraju biti od malog značaja jer američke sankcije protiv Irana prete i evropskim kompanijama koje posluju sa ovom zemljom.\nSastavni deo Trampovog povlačenja iz nuklearnog sporazuma sa Iranom je i rok od 180 dana koji su SAD dale zemljama poput Kine, Japana i članicama EU da okončaju sve nabavke iranske nafte. Evropske kompanije poput ,,Erbasa“, koji sa Iranom ima ugovorene isporuke aviona vredne više milijardi dolara, biće prinuđene na poništavanje ugovorenog. Šestog avgusta će kupovna američkih dolara, trgovina zlatom i određenim drugim metalima, kao i poslovanje sa avionskom i automobilskom industrijom biti sankcionisano. Nakon četvrtog novembra, američke sankcije će ciljati iranske finansijske i naftne institucije, a uslediće i obnavljanje sankcija protiv pojedinaca koji su prethodno bili na ,,crnoj listi“ američkog ministarstva finansija.\nJasno je da korišćenje novog razornog oružja oličenog u hirurški preciznim sankcijama američkog ministarstva finansija ima za cilj da se fragilna ekonomija Irana gurne u krizu. Istovremeno su se pojavili izveštaji koji govore o tome da se savetnik za nacionalnu bezbednost Džon Bolton založio za oživljavanje terorističke grupe Organizacija mudžahedina iranskog naroda (MEK) kako bi se dala nova šansa obojenoj revoluciji. MEK je uklonjen sa liste terorističkih organizacija Stejt departmenta od strane državne sekretarke Klinton 2012. godine.\nAko se odmaknemo od specifičnih detalja svake od navedenih država i akcija Vašingtona protiv njih, videćemo da su sve tri evroazijske sile – Rusija, Kina i Iran – sistematski ciljane sa različitim stepenom uspeha.\nKrajem februrara general Votel, načelnik američke Centralne komande (CENTCOM), dao je intervju informativnom ogranku američkog Ministarstva odbrane (DoD News). U njemu je, pored nabrajanja Rusije i njenog angažmana u Siriji, kao i Kine i njene inicijative Pojas i put i uspostavljanja vojnih baza u Džibutiju i drugde, Votel naveo i veze obe ove zemlje sa Iranom. Votel je izjavio da ,,i Rusija i Kina gaje multidimenzionalne veze sa Iranom. Ukidanje sankcija UN pod Združenim sveobuhvatnim planom akcije (JCPOA) je otvorilo put za nastavak iranskog puta u članstvo u Šangajskoj organizaciji za saradnju“.\nIronija je što simultano otvaranje de facto rata na tri fronta, čak iako je on zasad na ekonomskom nivou, stvara strateški imperativ za ove tri sile da sarađuju još tešnje. Kina je najveći kupac iranske nafte. Rusija pruža vojnu opremu i pregovara za mnogo više od toga. Svaki član ovog trija – Kina, Iran, Rusija – iz razloga sopstvenog opstanka nema bolju opciju nego da, pred licem geopolitičkog rata Vašingtona na tri fronta, sarađuje sa ostala dva kao nikada do sada, bez obzira na nepoverenje i razlike.\nIzvor: New Eastern Outluk/Novi Standard\nOstavite komentar na Duh Bžežinskog i dalje oblikuje geopolitiku Vašingtona


RUSIJA: Crnomorske države rizikuju puštanjem NATO brodova u svoje luke | WebTribune\nHome U FOKUSU RUSIJA: Crnomorske države rizikuju puštanjem NATO brodova u svoje luke\nRUSIJA: Crnomorske države rizikuju puštanjem NATO brodova u svoje luke\nPosted date: април 03, 2019 In: U FOKUSU\nJačanje aktivnosti NATO-a u Crnom moru neće ojačati bezbednost u regionu i povezano je sa dodatnim rizicima, izjavio je zamenik ministra spoljnih poslova Rusije Aleksandar Gruško.\n„Naš stav je jasan: svako intenziviranje NATO-a u crnomorskom regionu je besmisleno sa vojnog stanovišta. Ono neće povećati bezbednost ni samog regiona ni samog NATO-a, samo će biti propraćeni dodatnim vojnim rizicima“, istakao je Gruško i dodao da odgovornost za bezbednost u regionu treba da snose same crnomorske države.\nZamenik ruskog ministra naveo je da je Rusija spremna na svaki preokret u vojnoj bezbednosti u crnomorskom regionu u slučaju realizacije planova NATO-a.\n„Ukoliko budu potrebne dodatne vojno-tehničke mere, mi ćemo ih primeniti. Sa vojne tačke gledišta mi smo, naravno, spremni za svaki mogući preokret u oblasti vojne bezbednosti u ovom regionu“, istakao je Gruško.\nStalna predstavnica SAD u NATO-u Kej Bejli Hačinson izjavila je da Alijansa namerava da usvoji paket odluka o Crnom moru tokom ministarskih razgovora NATO-a u Vašingtonu 3. i 4. aprila. Hačinsonova je objasnila da paket „povećava obaveštajne aktivnosti“, uključujući i vazdušne, predviđa ulazak velikog broja brodova NATO-a u Crno more „kako bi se osiguralo da ukrajinski brodovi imaju bezbedan prolaz kroz Kerčki moreuz“. Portparol Stejt departmenta naveo je da te mere predstavljaju deo odgovora na izazove sa kojima se NATO suočava u regionu.\nMinistar spoljnih poslova Rusije Sergej Lavrov izjavio je u januaru da je sloboda plovidbe u Kerčkom moreuzu uvek postojala i da su ukrajinski brodovi mirno prolazili i prolaze kroz moreuz.\nU Prištini slave 20. godina od rata NATO i Srbije – DOLAZE HILARI KLINTON I MEDLIN OLBRAJT\nUSVAJAJU EVROPSKE VREDNOSTI: Gej parada u Prištini održana bez incidenata


Konkretne veštine pozitivnog roditeljstva: Centar za prava deteta pripremio program obuke stručnjaka o pozitivnoj disciplini i metodama nenasilnog vaspitanja - CPD\nKonkretne veštine pozitivnog roditeljstva: Centar za prava deteta pripremio program obuke stručnjaka o pozitivnoj disciplini i metodama nenasilnog vaspitanja\nCentar za prava deteta u okviru projekta “Prava deteta u politikama i praksi” koji sprovodi u partnerstvu sa Save the Children International uz finansijsku podršku Vlade Švedske, pripremio je program obuke stručnjaka o pozitivnoj disciplini i metodama nenasilnog vaspitanja. Program obuke kreiran je za profesionalce iz različitih sistema, a svaki od njih će naknadno, do kraja 2019. godine, sa po 20 roditelja dalje raditi na razvijanju veština pozitivnog roditeljstva.\nU okviru ovog programa stručnjaci su obučeni o izgradnji pozitivnog roditeljskog modela ponašanja u skladu sa najvišim međunarodnim standardima o pravima deteta i trendovima nauke i struke u vaspitanju dece bez primene nasilnih metoda, kao i kako da se prepoznaju potrebe i emocije svih članova porodice i na njih adekvatno odgovori.\nOva obuka omogućila je stručnjacima da rade sa roditeljima koji smatraju da je telesno kažnjavanje dece prihvatljivo kroz iskustvene metode, u pravcu menjanja njihovih stavova i usvajanja alternativnih načina reagovanja u situacijama kada uobičajeno primenjuju telesno kažnjavanje dece.\nKroz program za profesionalce objašnjeno je zašto je važno uvesti ekspicitnu zabranu telesnog kažnjavanja dece, koje su posledice telesnog kažnjavanja dece i na koje načine savremen način života otežava roditeljsku ulogu. Zbog loše ekonomske situacije, stresnog radnog okruženja i brojnih sličnih prepreka sa kojima se susreću roditelji u 21. veku često se zanemaruje prepoznavanje, razumevanje i uvažavanje potreba deteta. U vezi sa ovim i mnogim drugim roditeljskim izazovima stručnjaci će biti u mogućnosti da pomognu roditeljima da ih lakše prevaziđu.\nProgram obuhvata asertivne komunikacijske veštine i izgradnju podržavajuće, interaktivne komunikacije u cilju razumevanja značaja nenasilne komunikacije i njene primene u sprečavanju konflikata i građenju pozitivnog odnosa sa detetom.\nU delu programa koji se odnosi na rad sa roditeljima primenjivaće se sledeće metode: kako da se roditelj rukovodi svojim emocijama u odnosu prema deci i kako da zaustavi eskalaciju negativnih emocija koje vode ka impulsivnom ponašanju i upotrebi telesne kazne.\nKada je reč o pozitivnom roditeljstvu, sami roditelji često nisu upoznati sa metodama koje mogu da primene. Ovom obukom predstavljene su konkretne veštine koje roditelji mogu da koriste u vaspitanju, a koje mogu koristiti kao alternativu telesnom kažnjavanju dece: nagrade i kazne odnosno postavljanje granica i nači da dete prezme odgovornost za učinjenu štetu i pronađe način da da osoba koja je bila oštećena bude na adekvatan način zadovoljena. Takođe, teme obuke su i kako napraviti razliku između izliva ljutnje i agresivnog čina deteta, kako odgovoriti u situacijama detetove ljutnje/agresije, kako identifikovati i kontrolisati emocije kod roditelja, kako kontrolisati dete i razviti pozitivnu komunikaciju sa decom te kako da roditelji budu dosledni u vaspitanju dece i brojne slične teme.\nSprovođenjem ovog programa među roditeljima će se promovisati koncept pozitivnog roditeljstva i izbegavanje posledica koje telesno kažnjavanje ostavlja na decu.


Prvenac Vršca 13.05.2017.\nVRŠAC – SPARTAK 76:72 (20:24, 21:23, 18:9, 17:16)\nDVORANA: Milenijum. GLEDALACA: 1000. SUDIJE: Belošević, Arsenijević, Vesković.\nVRŠAC: Pavković 2, Pavlović 9, Mitrović, Glišić 7, Krstović 9 (8 sk), Jovović 8, Savović 7, Jeftić 8 (8 sk), Minčev, Stojadinović 4, Fundić 10 (6 sk), Đerić 12.\nSPARTAK: Matić, Jovišić 2 (6 sk), Prlja 16 (10 sk), Nikolić 8 (7 as), Kesar, Tresač 8, Miščević 8 (5 sk), Jelenić 24, Kuridža, Fekete 6.\nVrščani su ostvarili superligaški prvenac savladavši Spartak posle velike borbe i preokreta u drugom poluvremenu. Subotičani su već u prvoj četvrtini, kada su vodili sa 22:15 i 24:17, pokazali da će biti tvrd orah, i sve do do kraja prvog poluvremena u igri Vrščana nije bilo prepoznatljive energije a ni rešenja u odbrani za raspoloženog strelca Spartaka Jelenića i borbenog Prlju.\nU prvom periodu Vrščani su imali priključak zahvaljujući Fundiću i Jovoviću, dok su se u drugom periodu dobrim napadačkim akcijama priključili Pavlović, Jeftić i Đerić. Ključni period utakmice bila je treća četvrtina u kojoj su izabranici trenera Vladimira Đokića posle najveće prednosti gostiju od 43:51, smogli snage da naprave veliki preokret i serijom 16:2 povedu sa 59:53.\nČitava ekipa je u tom periodu igrala požrtvovano u odbrani, sa ogromnom energijom, došla do lakih poena iz kontranapada i preko potrebnog samopouzdanja. Posle toga Spartak više nije imao snage da ugrozi pobedu Vrščana koji su do kraja kontrolisali rezultat i situaciju na terenu.\nTrener Vršca Vladimir Đokić bio je zadavoljan pobedom, ali ne i početkom njegove ekipe.\n“Istrošeni smo, premoreni, iscrpljeni i moralno ubijeni posle nesrećnih poraza koje smo doživeli. Očekivao sam da će to ostaviti traga, ali ne u ovoj meri. Ovo je bio najslabiji početak utakmice na našem terenu otkako sam ja trener, bez ikakve energije i to se više neće ponoviti. Srećom, po ko zna koji put, ekipa je pokazala da ima karakter, obavili smo dobar razgovor u poluvremenu, pa smo u trećoj četvrtini prelomili meč. Svaka čast Spartaku na onome što je pokazao, igrao je veoma dobro, ja se izvinjavam vršačkoj publici na lošem otvaranju meča. Učinićemo sve da se oporavimo i da u nastavku Super lige odigramo kvalitetnije utakmice.”\nTrener Subotičana Alek Jončevski čestitao je rivalu na pobedi.\n“Treću utakmicu za redom padamo u trećoj četvrtini, problem je u skraćenoj rotaciji jer su dva igrača napustila klub a trojica ih je povređeno. To je uslovilo da na ovom meču čak trojica igrača igraju preko trideset minuta, a pad je bio realan i očekivan. Nismo uspeli da zagradimo naš reket kako treba, dozvolili smo Vršcu čak 12 skokova u napadu. Žao mi je što dobre igre ne uspevamo da krunišemo pobedom."